
Osaaminen vaatii 
jatkuvaa kehittämistä 


> Yritysjohtajalla on vain harvoja yhtä pysyviä 
mielenkiinnon kohteita kuin vastuullaan olevan 
organisaation osaaminen ja sen varmistaminen niin nyt 
kuin tulevaisuudessa. Olenkin mielenkiinnnolla seuran¬ 
nut koulutuksesta ja osaamisesta käytävää keskustelua 
toimitusjohtajana ja myös useamman yhtiön hallituksen 
jäsenenä. 

Osaamisen voi mielestäni jakaa kolmeen osaan eli perus- 
tai yleistietoihin, ammatilliseen osaamiseen ja sosiaali¬ 
seen osaamiseen. Perustiedot, joita saadaan perus- ja 
muussa yleisessä koulutuksessa, luovat pohjan kyvyl¬ 
le oppia kunkin ammatin edellyttämää erityistaitoihin 
perustuvaa ammattiosaamista. Sosiaalista kyvykkyyttä 
jokainen taas tarvitsee osaamisensa markkinointiin ja 
sen tehokkaaseen hyödyntämiseen siinä organisaatios¬ 
sa, jossa toimii. Kaikkien kolmen osaamisen osa-alueen 
ylläpitäminen ja kehittäminen liittyy elinikäiseen oppimi¬ 
seen, sillä enää ei ajatella, että ensin opiskellaan, sitten 
tehdään työtä ja lopuksi päästään eläkkeelle. Jokaisen 
edellytetään jatkuvasti kehittävän taitojaan niin työssä 
oppimalla kuin uutta tai lisäkoulutusta hankkimalla. 

Yritysjohtajan näkökulmasta henkilöstön elinikäisen 
oppimisen merkitystä lisää se, ettei yhtiön kulloinen¬ 
kin asema ja kokemus sinällään turvaa tulevaisuuden 
menestystä. Yhä nopeammat muutokset markkinoissa, 
kilpailutilanteissa sekä asiakastarpeissa edellyttävät yri¬ 
tyksiltä nopeaa reagointikykyä, joka saavutetaan vain 
organisaation osaamisen jatkuvalla kehittämisellä. Pysyvä 
on lähinnä jatkuva tarve kehittymiseen. 

Onninen Oy:ssä, joka toimii lämpö-, vesi-, ilmastointi-, 
kylmä ja sähköalan sekä teollisuuden, julkisyhteisöjen ja 
teknisten tuotteiden jälleenmyyjien materiaalipalvelussa, 
on pyritty varmistamaan henkilöstön osaamista monella 
tavalla. Tämä tarkoittaa myös sitä, että yhtiössä painote¬ 
taan sisäisissä ja ulkoisissa rekrytoinneissa avoinna ole¬ 
vassa tehtävässä tarvittavaa yleistä ja erityisosaamista. 

Menestyksellisen liiketoiminnan edellyttämän osaami¬ 
sen takaamiseksi Onnisella tehdään yhteistyötä useiden 
oppilaitosten kuten ammatillista koulutusta tarjoavien 
ammattioppilaitosten, ammatti-ja muiden korkeakoulu¬ 
jen sekä yliopistojen kanssa. Työhön sisältyy muun mu¬ 
assa työssäoppimisen, loppu- ja diplomityöpaikkojen 
tarjoamista sekä erilaisten kurssien ja muun koulutus¬ 
tarjonnan räätälöintiä. Yhtiö tarjoaa myös vuosittain 
useille koululaisille ja opiskelijoille tilaisuuden tutustua 
työelämään ja erilaisia harjoittelu- ja vaikkapa kesätyö- 
mahdollisuuksia. 


Olemme hyvin konkreettisesti todenneet, että sitoutu¬ 
minen koulutukseen ja yhteistyö ammatillista koulu¬ 
tusta tarjoavien tahojen kanssa tuottaa jo lyhyelläkin 
ajanjaksolla mitattavissa olevia hyötyjä. Erinomaisena 
käytännön esimerkkinä tästä on se, että olemme saaneet 
opetusministeriön myöntämän oppisopimuskouluttaji¬ 
en laatupalkinnon. Toinen hyvä esimerkki yritystä hyö¬ 
dyttäneestä koulutusyhteistyöstä on Oppisopimuksella 
merkonomiksi -ohjelma, jonka puitteissa parikymmentä 
eri puolella Suomea toimistotyötä tekevää onnislaista on 
merkittävästi lisännyt osaamistaan parin viime vuoden 
aikana. Yhteistyö on tuottanut myös onnistuneita opin¬ 
näytetyö-ja muita koulutushankkeita. 

Esimerkkejä lopputöistä ja harjoittelujaksoista voisi jat¬ 
kaa. Ilahduttavaa on myös se, että monet näistä opiske¬ 
luaikanaan ensikosketuksen Onniseen saaneista nuorista 
löytyvät nyttemmin yrityksen palkkalistalta. 

Monimuotoinen ja kaikkia osapuolia hyödyttävä yhteis¬ 
työ yritysmaailman ja koulutuksesta vastuullisten tahojen 
kanssa perustuu yhteisiin tavoitteisiin, luottamukseen ja 
kykyyn ymmärtää toinen toisiaan. 

Yleisellä tasolla tavoite yhä paremmin osaavista ihmisistä 
palvelee erinomaisesti koko Suomea. Niin yksilö- kuin 
yritystasolla yhteinen pyrkimyksemmehän on vähintään 
säilyttää nykyinen hyvinvointimme ja jopa parantaa 
maamme kilpailukykyä kansainvälisesti. 



Kirjoittaja Maarit 
Toivanen-Koivisto on 
Onvest Oy:n 
toimitusjohtaja ja 
Onninen Oy:n 
hallituksen 
puheenjohtaja. 

Ammatillisen osaamisen merkitys kasvaa 


Ammatillinen koulutus on suurten haasteiden edessä. Työelämän osaamisvaatimukset kasvavat, innovaatiotoiminnan ja 
työpaikalla tapahtuvan oppimisen merkitys lisääntyy ja joukottain käytännön ammattiosaajia siirtyy eläkkeelle. 


> Yhä useammat työtehtävät edellyttävät vahvan ammattiosaamisen lisäksi kykyä kehit¬ 
tää ja uudistaa omaa ammattitaitoaan ja työtään. Yrityksissä ja työpaikoilla tapahtuvan 
innovaatiotoiminnan ja opiskelun edistäminen on yksi kilpailukyvyn avaintekijä tulevaisuudessa. 
Suomen samoin kun monen muunkin Euroopan maan työvoiman harmaantuessa on huolehdittava 
siitä, että pienenevistä ikäluokista saadaan eläkkeelle siirtyvien tilalle uusia ammattiosaajia - niin 
työntekijöiksi kuin yrittäjiksikin. 

Ammatillisen koulutuksen tehtäväkenttä on laaja. Se kattaa sekä ammatillisen perusosaamisen 
kehittämisen että ammattiosaamisen syventämisen ja uudistamisen kaikilla koulutusaloilla elinikäi¬ 
sen oppimisen periaatteiden mukaisesti. Ammatillisen koulutuksen lähtökohtana on antaa yksilöille 
- niin nuorille ja aikuisille kuin ammattitaidottomille ja huippuosaajille - ammatillista osaamista, 
joka vastaa työelämän tarpeita. Tämän ohella koulutus antaa laaja-alaisia valmiuksia elinikäiseen 
oppimiseen ja itsensä kehittämiseen sekä yhteiskunnassa toimimiseen. Osaamistarpeisiin vastaa¬ 
misen ohella ammatillisen koulutuksen tehtäviin kuuluvat erilaiset kehittämis-ja palvelutehtävät, 
joilla edistetään työpaikkalähtöistä innovaatiotoimintaa sekä yritysten ja työyhteisöjen kehittämistä. 
Lisäksi ammatillisella koulutuksella on tärkeä tehtävä syrjäytymisen ehkäisemisessä. Ammatillisen 
koulutuksen laaja-alaisen tehtäväkentän hoitaminen edellyttää koulutuksen järjestäjiltä työelämä- 
lähtöisyyttä, osaamista, voimavaroja ja ammatillisen koulutuksen kokonaisuuden hallintaa. 

Ammatillinen-lehti pyysi yhteiskunnallisilta vaikuttajilta viestiä evästykseksi ammatillisen kou¬ 
lutuksen kehittäjille. 



Yliasiamies 

Esko Aho, 

Suomen 

itsenäisyyden 

juhlarahasto 

SITRA 


Kolme megatrendiä: 
globalisaatio. digitalisoitumi¬ 
nen ja erikoistuminen 

Tulevaisuuden ammattitaitovaatimuksia muo- 
vaa kolme megatrendiä: globalisaatio, digita¬ 
lisoituminen sekä työelämän ja työtehtävien 
erikoistuminen. 

Syvenevä ja nopeasti etenevä globalisaa¬ 
tio kytkee yhä suuremman osan suomalaisis¬ 
ta osaksi kansainvälisiä verkostoja. Matalien 
rajojen maailmassa korostuvat huippuluokan 
sisältöosaamisen rinnalla kielitaito sekä kyky 
toimia monikulttuurisissa ympäristöissä. 

Kaikki tämä asettaa kovia vaatimuksia sekä 
koulutukselle että koulutettaville, mutta samalla 
kansainvälistyminen avaa uusia mahdollisuuksia 
kehittää ja rikastuttaa työn sisältöä. 

Suomalaiset ovat osoittaneet etevyytensä 
teknologian kehittäjinä. Insinööritaitomme ovat 


kiistatta maailman huippua. Sitä vastoin tek¬ 
nologian soveltajina ja hyödyntäjinä olemme 
menestyneet selvästi huonommin. 

Heikkoudesta voi tulevaisuudessa kehittyä 
kilpailuvaltti. Pienellä maalla on monia suhteel¬ 
lisia etuja, kun pyritään toteuttamaan sellaisia 
institutionaalisia ja toiminnallisia uudistuksia, 
joilla sekä yksityinen että julkinen sektori otta¬ 
vat mahdollisimman suuren hyödyn teknologi¬ 
sen kehityksen tarjoamista mahdollisuuksista. 

Elämme yhä digitaalisen vallankumouksen 
alkuvaihetta. Tulevaisuudessa se tekee yhä 
useammasta työntekijästä tietotyöläisen, jolta 
vaaditaan modernin tietoteknologian osaamis¬ 
ta sekä kasvavan informaatiotulvan hallintaan 
vaadittavia kriittisen ajattelun ja tiedon käsit¬ 
telyn taitoja. 

Muutospaineet synnyttävät ihmisissä le¬ 
vottomuutta ja epävarmuutta, mutta vilkaisu 
historiaan auttaa ymmärtämään uusien asioi¬ 
den oppimisen tärkeyden. Teknologian tehokas 
käyttö ei ole ollut ristiriidassa taloudellisten tai 
sosiaalisten tavoitteiden kanssa. Päinvastoin, 
sen avulla työtä ja työelämää on voitu muuttaa 
laadullisesti paremmaksi. 

Uuden teknologian ja uusien organisointi¬ 
mallien käyttöönotto muuttaa tuotantoproses¬ 
sien ja työtehtävien luonnetta, luo uusia am¬ 
matteja ja tuhoaa vanhoja. Työelämän murros 
vaatii työntekijöiltä ammatillista joustavuutta 
sekä valmiutta jatkuvaan, elinikäiseen oppi¬ 
miseen. 


Hyvä peruskoulutus, laadukas ammattiosaa¬ 
minen ja avoin mieli ovat parhaita vakuutuksia 
tulevaisuuden varalle. 


Työmarkkina- 

johtaja 

Jouni Ekuri, 

Kunnallinen 

työmarkkinalaitos 


Kunta-ala tarvitsee ammatti- 
osaajia entistä enemmän 

Kunnat ja kuntayhtymät kaikkialla maassa 
tarjoavat monipuolisia tehtäviä korkeaa am¬ 
mattitaitoa ja osaamista vaativissa ammateis¬ 
sa. Ammatillisia perustutkintoja sekä lisä- ja 
täydennyskoulutusta on tarpeen jatkuvasti 
kehittää uudistuvien palvelujen ja työelämän 
muutosten mukaan. Koulutustarjonnan tulee 
myös vastata joustavasti kysyntään. 

Ammatillinen koulutus tarjoaa väylän moniin 
kunta-alan ammatteihin sosiaali-ja terveyspal¬ 
veluissa sekä teknisellä alalla. Kuntatyönantajat 
tarvitsevat palvelukseensa eri alojen hyvin kou¬ 
lutettuja ja motivoituneita työntekijöitä. Tämä 
asettaa suuret haasteet ammatillisen koulutuk¬ 
sen kehittäjille. 




Ammatillisen koulutuksen 
seurattava työelämän 
muutoksia 

Henkilöstön hyvä osaaminen organisaation kai¬ 
killa tasoilla on eräs elinkeinoelämän keskeisim- 

piä kilpailutekijöitä. Noin 60 % henkilöstöstä 
työskentelee vaativissa ammattiosaamista edel¬ 
lyttävissä työntekijätehtävissä. Suurten ikäluok¬ 
kien siirtyessä eläkkeelle vapautuu ammatillises¬ 
ta koulutuksesta valmistuville, ammattitaitoisille 
nuorille runsaasti työpaikkoja. 

Ammatillisen koulutuksen on jatkuvasti 
seurattava työelämän muutoksia ja vastatta¬ 
va myös kilpailijamaiden asettamiin haastei¬ 
siin. Opiskeluaikana opitun varmentamiseksi 
nuorten ammattiosaamisen näytöt on otettava 
pikaisesti käyttöön. Elinkeinoelämän ja oppilai¬ 
tosten tiiviillä yhteistyöllä on ammatillisen kou¬ 
lutuksen laatua voitu parantaa ja yhteistyötä 

Millin iösiloi. 


Varapuheenjohtaja 
Matti Huutola, 
Suomen 

Ammattiliittojen 
Keskusjärjestö 
SAK ry 


Ammattiosaajia tarvitaan 

Suomella on edessään suuri haaste: miten 
huolehdimme ammattitaitoisen työvoiman 
saatavuudesta eri toimialoilla. Tulevina vuosina 
eläkkeelle siirtyy enemmän työntekijöitä kuin 
nuorista ikäluokista tulee tilalle. Ammattiosaajia 
siis tarvitaan työmarkkinoilla tulevina vuosina. 

Samaan aikaan työelämän rakenteissa ta¬ 
pahtuu suuria muutoksia: uusia töitä syntyy ja 
vanhoja katoaa, teknologia kehittyy nopeasti 
ja globalisaatio muuttaa kansainvälistä työn¬ 
jakoa. Yhä useammassa työssä tehtäväkuvat 
laajenevat ja monitaitoisuuden merkitys kas¬ 
vaa. Työntekijöiden itsenäisyys ja vastuullisuus 
työjärjestelyissä lisääntyy tiimimäisen ja projek¬ 
timaisen työskentelyn kautta. Kansainvälisty¬ 
minen haastaa nykyistä parempaan vieraiden 
kielten hallintaan ja tietotekniikan käyttö on 
olennainen osa lähes jokaisen työtä. 

Työelämän vaatimukset haastavat myös am¬ 
matillisen koulutuksen. Jo koulutuksen aikana 
on saatava vahva ja laaja-alainen pohja am¬ 
matin hallintaan. Kolmivuotinen ammatillinen 
peruskoulutus tarjoaa yhä paremmat työelämä- 
valmiudet ja mahdollisuuden jatkaa opintoja 
korkea-asteen koulutuksessa. Työssäoppimi- 



nen ja ammattiosaamisen näytöt ovat loistava 
mahdollisuus varautua sukupolven vaihdokseen 
työpaikoilla. Tähän tilaisuuteen on sekä työn¬ 
tekijöiden että työnantajien tartuttava entistä 
innokkaammin. 


Toimitusjohtaja 
Jussi Järventaus, 
Suomen 
Yrittäjät ry 


Yrittäminen perustuu 
osaamiseen 

Ammatillisella koulutuksella on erittäin tärkeä 
rooli uuden yrittäjyyden syntymiselle ja yritysten 
osaamisen kehittämisessä. Yrittäminen perus¬ 
tuu osaamiseen. Merkittävällä osalla - yli 60 
prosentilla yrittäjistä on ammatillinen tai opis¬ 
totasoinen koulutus. 

Tärkeää on varmistaa laadukkaan ammatil¬ 
listen oppilaitosten verkoston säilyminen kaik¬ 
kialla Suomessa sekä pitää huolta ammatillisen 
koulutuksen vetovoimasta. 

Osa laadukasta koulutusta on yrittäjyyden 
vahva sisällyttäminen kaikkiin opintoihin sekä 
oppilaitosten yhteistyö myös pienten yritysten 
kanssa esimerkiksi työssä oppimisessa tai yri¬ 
tyksille suunnatuissa koulutus- ja kehittämis¬ 
palveluissa. 




Johtava rehtori 
Seija Mattila, 
Turun ammatti- 
instituutti - Äbo 
yrkesinstitut 


Ammattiosaajaksi 

ammattisivistyksellä 

Mitä tarkoittaakaan ammattisivistys? Konkreet¬ 
tista tekemisen taitoa, yksilön persoonallisuu¬ 
den kasvua, ihmisenä kasvamista. 


Ammatillinen koulutus antaa vahvan pohjan 
siirtyä työelämään. Siitä pitävät huolen taitavat 
ammatinopettajat, työssäoppiminen, työpaik- 
kaohjaajat, asiantuntijavaihto ja ammattitai- 
tokilpailut. 

Hyvä ammattisivistys opiskelijoille - am¬ 
matillisen koulutuksen suuri missio. Kun siinä 
onnistumme, nuoret pärjäävät pitkälle. Heillä 
on käytännön ammattitaidot, kielitaitoa, mo¬ 
nikulttuurista näkemystä ja vuorovaikutustai¬ 
toja. Heille jää toivottavasti oppimisen nälkä, 
joka innostaa itsensä kehittämiseen. Tällaiset 
ammattiosaajat pitävät jatkossakin työelämän 
pyörät pyörimässä. 


Puheenjohtaja 
Mikko Mäenpää; 
Toimihenkilö- 
keskusjärjestö 
STTK ry 


Yhteistyöllä turvataan 
koulutus ja sen laatu 

Koulutuksen imago seuraa ammattien arvos¬ 
tusta. Työolojen ja palkkauksen kehittämisellä 
voidaan parantaa ammatillisen koulutuksen 
arvostusta ja vetovoimaa. 

Ammattiin valmistuvilla on oltava realistinen 
käsitys työelämästä ja sen pelisäännöistä. STTK- 
Opiskelijat ry tukee ammatillisia oppilaitoksia 
työelämätietouden opettamisessa tuottamalla 
materiaalia ja tarjoamalla luentopalveluita. 

Väestökehityksen eriytyessä alueellisesti 
tarvitaan lisää yhteistyötä koulutuksen voima¬ 
varojen hyödyntämisessä. Yhteistyöllä voidaan 
turvata koulutus ja sen laatu koko maassa. 

Yhteistyötä tarvitaan niin toisen asteen 
nuoriso- kuin aikuiskoulutuksessa kuin toisen 
asteen ja korkeakoulutuksen kesken. 

Itse kunkin on kehitettävä osaamista vielä 
valmistumisen jälkeen. Tähän tarjoaa mahdolli¬ 
suuksia kymmenvuotinen näyttötutkintojärjes- 
telmä, jonka kehittämisestä ja laadunvarmistuk¬ 
sesta vastuun kantavat työelämän osapuolet. 

Rehtori 

Hannele Niiranen, 
Suomen 

Kansallisoopperan 

Balettioppilaitos 



Tanssin ammattikoulutus 
luonut uusia työpaikkoja 

Tanssin ammattikoulutuksen kentällä tärkei¬ 
tä tulevaisuuden mahdollisuuksia ja haasteita 
ovat tanssin koulutusrakenteen tehtävänjaon 
selkiyttäminen yleensä, ja klassisen tanssin 
puolella pitkällä aikavälillä laaja-alaisen baletin 
koulutuskeskuksen luominen. Klassisen baletin 
perinteen vaaliminen ja kehittäminen tässä ajas¬ 
sa on Balettioppilaitoksen opetussuunnitelman 
keskeistä sisältöä. Suomen Kansallisbaletti tar¬ 
vitsee esiintyjiksi taitavia tanssijoita. Voidaksem¬ 
me kehittää antamaamme koulutusta edelleen 
tulee meidän huolehtia myös baletinopettajien 
koulutuksesta ja tällä kohtaa on vireillä yhteis¬ 
työ Teatterikorkeakoulun kanssa. 

Tanssin ammattikoulutus lähti kehittymään 
1980-luvulla, ja systemaattisen koulutuksen 
ansiosta onkin alalle pystytty luomaan uusia ra¬ 
kenteita ja työpaikkoja. Baletin alalla Suomessa 
on tosin vain yksi työnantaja. 



Puheenjohtaja 
Risto Piekka, 
AKAVA ry 


Opettajien ammatillisesta 
osaamisesta ja jaksamisesta 
on huolehdittava 


Opettajat ovat keskeinen voimavara ammatil¬ 
lisen osaamisen kehittämisessä. Työssään viih¬ 
tyvä ja oman ammattialansa hallitseva opettaja 


pystyy myös paremmin motivoimaan oppilaita 
ja edistämään oppimista. 

Opettajiin kohdistuvat vaatimukset ovat 
kasvaneet. Oppilaiden pahoinvointi yleistyy ja 
kuormittaa myös opettajia. Opetustehtävien lo¬ 
massa olisi kyettävä kehittämään omaa ammat¬ 
titaitoaan. Jotta opettajat jaksavat, on heidän 
täydennyskoulutukseensa ja työhyvi n vointiinsa 
panostettava nykyistä enemmän. 



jpr 


Puheenjohtaja 
Tuire Santamäki- 
Vuori, 

Kunta-alan 
ammattiliitto 
KTV ry 


Tarvitsemme avaria 
koulutusmahdollisuuksia 


Työelämän muuttuessa näyttötutkintojärjestel- 
mä tarjoaa hyvän väylän ammatilliseen kehitty¬ 
miseen. Aikuiskoulutusta on kehitettävä niin, 
että koulu-ja opistotasoisia tutkintoja on sujuva 
täydentää ammattikorkeakoulutasoisiksi. 

Työssä oppiminen sekä aikuisten ja nuorten 
näytöt lähentävät työelämää ja ammatillista 
koulutusta toisiinsa. Työssä oppimisessa välittyy 
ammattilaisten osaamista työelämän tulokkaille 
ja uutta tietoa oppilaitoksista työpaikoille. Ta¬ 
voitteiden toteutumiseksi työpaikoille tarvitaan 
taitavia ohjaajia ja arvioijia. Opiskelijoiden oh¬ 
jaukseen ja arviointiin on varattava riittävästi 
resursseja. 


^Lisää tietoa 

ammatillisesta koulutuksesta löydät 
mm. seuraavilta Internet-sivuilta: 

www.ammatillinenkoulutus.com 

Ajankohtaista asiaa koulutuksesta, 
ammateista ja oppilaitoksista. Kilpailuja 
ja aimo annos linkkejä. 

www.ammattiosaaja.fi 

Ammattiosaajan vuosi 2005 -sivusto. 

www.edu.fi/koulut 

Sivuilta löytyy lista ammatillista opetusta 
antavista oppilaitoksista. Tätä kautta 
pääset kurkistamaan myös koulujen 
kotisivuille. 

www.edu.fi/ammatillinen peruskoulutus 

Tietoa ammatillisista perustutkinnoista 
ja ammattialoista. 

www.edu.fi/tonet 

Työssäoppimisen tietopalvelu TONET 
kertoo, mitä työssäoppiminen on ja 
miten se liittyy ammatilliseen koulu¬ 
tukseen. Mukana on myös käytännön 
esimerkkejä ja kavereiden kertomuksia. 

www.mol.fi/tiepa 

Tästä työministeriön sivuilla olevasta 
koulutus-ja ammattitietopalvelusta löy¬ 
dät mm. alojen ja ammattien kuvauksia 
sekä palkkataulukkoja. 

www.kunkoululoppuu.fi 

sisältää tietoa sekä esimerkkejä perus¬ 
koulun jälkeisistä valinnoista. 

www.maailmaparas.fi 

Skills Finlandin valmennukseen 
haluaville. 

www.mol.fi/avo 

AVO-ammatinvalintaohjelma on tarkoi¬ 
tettu ammatti-ja koulutusvaihtoehtoja 
peruskoulun tai lukion pohjalta pohtivalle. 

www.skillsfinland.com 

Sivuilta löydät tietoa mm. taitajakilpailuista 
ja ammattitaidon MM-kilpailuista. 

www.maailmalle.net 

CIMOn palvelusta tietoa opiskelusta tai 
harjoittelusta ulkomailla tai kansainvälis¬ 
tymismahdollisuuksista. 


Modisti ♦ Teksti!lmvalmistaja • Pukuompelija $ Turkkuri m Vaatturi m Vahtikoneaestari ♦ Automaatioasentaja * Kunnossapitoasenfcaja 

Työelämä tarvitsee huippuosaajia. Suurin kysyntä on ammatillisen 
koulutuksen saaneista. Niistä, joilla on vahvat käytännön taidot omassa 
työssään ja jotka halutessaan voivat jatkaa eteenpäin omaa koulutuspolkuaan. 


> AMMATILUMEi I 

PERUSKOULUTUS 2005 


Ammatilliset perustutkinnot ovat kolmevuotisia. 120 opintoviikon laajuisia ja niihin sisältyy 
työssäoppimista vähintään 20 opintoviikkoa. Ammatillisen perustutkinnon suorittaneella 
on yleinen jatko-opintokelpoisuus ammattikorkeakouluihin ja yliopistoihin. Ammatillisesta 
koulutuksesta voi valmistua seitsemältä eri koulutusalalta yli sataan ammattiin. 


Ammatillinen perustutkinto tuottaa laaja-alaiset am¬ 
matilliset perusvalmiudet alan eri tehtäviin ja erikois¬ 
tuneemman osaamisen ja työelämän edellyttämän 
ammattitaidon yhdellä tutkinnon osa-alueella. Se 
sisältää 120 opintoviikkoa, jotka jakaantuvat seuraa¬ 
vasti: ammatillisia opintoja 90 ov, yhteisiä opintoja 
20 ov ja vapaasti valittavia opintoja 10 ov. 

Ammatilliset opinnot muodostavat suurimman 
osan tutkinnosta ja niistä toteutetaan vähintään 20 
opintoviikkoa työpaikoilla työssäoppimalla. Amma¬ 
tilliset opinnot ovat työelämän toimintakokonaisuuk¬ 
sia, jotka vaihtelevat eri tutkinnoissa ja koulutusohjel¬ 
missa. Yhteiset opinnot (20 ov) vastaavat osin lukion 
opintoja ja ne voivat olla pakollisia tai valinnaisia. 
Yhteisiä opintoja ovat äidinkieli, toinen kotimainen 
kieli, vieras kieli, matematiikka, fysiikka ja kemia, yh¬ 
teiskunta-, yritys-ja työelämätieto, liikunta, terveys¬ 
tieto sekä taide ja kulttuuri. 

Vapaasti valittavat opinnot voivat olla ammatilli¬ 
sesti täydentäviä, harrastukseen liittyviä tai yhteisiä 
opintoja. 

TYÖSSÄOPPIMISESTA KÄYTÄNTÖÄ 
Ammatillisen perustutkinnon tärkeä osa on yhteensä 
vähintään puolen vuoden (20 ov) työssäoppiminen, 
jonka tarkoituksena on hankkia osa ammattitaidosta 
käytännön työssä. Työssäoppiminen tapahtuu työ¬ 
paikoilla ja se on tavoitteellista, ohjattua opiskelua, 
jossa opiskelijalle laaditaan henkilökohtainen suun¬ 
nitelma. 

Käytännön opiskelu järjestetään eri mittaisina, 
riittävän pitkinä jaksoina koulutuksen aikana. Työs¬ 
säoppiminen tarjoaa opiskelijalle mahdollisuuden 
osoittaa kykynsä ja innostuksensa omassa ammatis¬ 
saan ja saada työelämää vastaavaa ammattiosaamis¬ 
ta sekä parantaa mahdollisuuksia saada työpaikka 
valmistumisen jälkeen. 

www.edu.fi/tonet 

AMMATTIOSAAMISEN NÄYTÖT 
VARMISTAVAT LAATUA 

Ammattiosaamisen näytössä opiskelija osoittaa työ¬ 
tilanteessa tai -prosessissa, miten hyvin hän on saa¬ 
vuttanut ammatillisten opintojen tavoitteet ja työ¬ 


elämän edellyttämän ammattitaidon. Näyttö suun¬ 
nitellaan, toteutetaan ja arvioidaan oppilaitoksen ja 
työpaikkojen yhteistyönä. 

Ammattiosaamisen näyttöjä kehitetään osaksi 
ammatillista peruskoulutusta ESR-projekteissa. Ta¬ 
voitteena on yhdessä työelämän kanssa parantaa 
ammatillisen koulutuksen laatua. 

Näyttöjen myötä käytännön ammatillinen osaa¬ 
minen korostuu ja työelämän edustajan ja opiskelijan 
rooli opiskelijan arvioinnissa lisääntyy. 

OPPISOPIMUKSELLA OSAAMISTA 
Ammatillisen perustutkinnon voi hankkia myös op¬ 
pisopimuksella, joka on opiskelijan ja työnantajan 
välinen määräaikainen työsopimus. Koulutuksen jär¬ 
jestäjä eli oppilaitos ja oppisopimustoimisto vahvistaa 
aina tällaisen oppisopimuksen. Oppisopimuskoulu¬ 
tuksessa opiskellaan työpaikalla tekemällä työtä noin 
neljä päivää viikossa ja viides työpäivä käytetään 
teorian opiskeluun oppilaitoksessa. Käytännössä 
teoriaopetus tapahtuu pidemmissä jaksoissa työs¬ 
kentelyn lomassa. 

Oppisopimuskoulutuksessa voi myös hankkia lisä¬ 
koulutusta ja syventää ammattitaitoaan sekä suorit¬ 
taa ammatti- tai erikoisammattitutkinnon. 

Koulutusta järjestetään myös yrittäjille, jotka voi¬ 
vat näin hankkia oppisopimuksella tutkinnon työs¬ 
kentelemällä omassa yrityksessä. 

www.edu.fi/info/oppisopimus 

OPINTOTUKI 

Tukena 17 vuotta täyttänyt opiskelija voi saada opin¬ 
torahaa, asumislisää ja pankista valtion tukemaa 
opintolainaa. Tuen määrä riippuu opiskelijan iästä, 
asumismuodosta, siviilisäädystä (onko avioliitossa vai 
ei), vanhempien tuloista ja myös opiskelijan itsensä 
taloudellisesta asemasta. Niinpä opintorahan kuukau¬ 
sittainen määrä voi vaihdella 21,86-213,60 euroon. 
Opintoraha on veronalaista tuloa. Asumislisää voi 
saada 80 prosenttia hyväksyttävistä asumismenoista 
eli 26,90-171,55 euroa kuukaudessa. Asumislisää ei 
myönnetä 214,44 euron kuukausivuokran ylittävästä 
osasta eikä alle 33,63 euron kuukausivuokrasta. 

Lisätietoa Kelasta www.kela.fi 

Humanistinen ja 
kasvatusala 

Alalla järjestetään toimintoja ja tuotetaan palveluja 
eri ikäisten monipuolista ja yhteisöllistä vapaa-aikaa 
varten sekä edistetään ihmisten terveellisiä liikunta¬ 
tottumuksia. Alan työ on ohjaus- ja avustustyötä, 
jonka tavoitteena on edistää ihmisen kasvua ja 
auttaa häntä tunnistamaan voimavaransa, vahvista¬ 
maan identiteettiään ja kehittämään oman elämänsä 
hallintaa. Perustutkintoja on neljä ja niissä koulutus¬ 
ohjelmia myös neljä. 

Viittomakielisen ohjauksen perustutkinto 

Viittomakielen ohjaaja toimii viittomakielisen yhtei¬ 
sön sekä viittomia kommunikaatiossaan hyödyntävi¬ 
en henkilöiden ohjaus-ja avustustehtävissä. 

• Viittomakielen ohjaaja 

viittomakielisen ohjauksen koulutusohjelma 

Työpaikat 

Viittomakielen ohjaaja voi toimia lasten päivähoi¬ 
dossa, koulutoimessa, hoitolaitoksissa sekä erilaisilla 
kursseilla, leireillä ja kerhoissa esimerkiksi henkilö¬ 
kohtaisena avustajana tai ohjaajana. Tukihenkilöpal- 
veluja voi tarjota myös oman yrityksensä kautta. 

Lapsi- ja perhetyön perustutkinto 

Lapsi-ja perhetyön perustutkinnon suorittanut toimii 
lasten ja heidän perheidensä parissa yhteiskunnan eri 
sektoreilla ja yhteistyössä muiden kasvatustyöhön 
osallistuvien kanssa. 

• Lastenohjaaja 

lapsi-ja perhetyön koulutusohjelma 

Työpaikat 

Lastenohjaaja voi toimia erilaisissa kerhoissa, leireillä, 
koululaisten iltapäivätoiminnassa, päiväkodeissa, 
leikki- ja ohjaustoiminnassa kunnan, seurakunnan, 
yksityisen tai järjestön palveluksessa. 

Nuoriso- ja vapaa-ajanohjauksen 
perustutkinto 

Nuoriso-ja vapaa-ajan-ohjaaja suunnittelee, toteut¬ 
taa ja luo edellytyksiä lasten, nuorten ja aikuisten 
vapaa-ehtoiselle ja heidän omista lähtökohdistaan 
kehittyvälle nuoriso-ja vapaa-ajantoiminnalle. Työtä 
tehdään moniammatillisissa ympäristöissä yhteistyö¬ 
verkostojen avulla. Työn painopisteinä ovat syrjäyty¬ 
misen ehkäiseminen, monikulttuurinen nuorisotyö 
sekä kansalaistoiminta. 

• Nuoriso- ja vapaa-ajan ohjaaja 

nuoriso-ja vapaa-ajanohjauksen koulutusohjelma 

Työpaikat 

Nuoriso- ja vapaa-ajanohiaaja voi toimia kunnassa, 
järjestössä, laitoksessa, yrityksessä sekä itsenäi¬ 
senä ammatinharjoittajana. Nuoriso-ohjauksen 
erityisosaamista on tunnistaa erilaisia kulttuureja ja 
kasvuympäristöjä sekä kehittää nuorten elinoloja ja 
elinympäristöä. 


Kulttuuriala 

Kulttuurialalla tuotetaan elämyksiä ja palveluita, jot¬ 
ka lisäävät elämän laatua. Kulttuurialan ammattilaisia 
tarvitaan tulevaisuudessa tekemään työtään perin¬ 
teisten väylien lisäksi myös jatkuvasti uudistuvassa 
mediassa. Kulttuurialalla on viisi perustutkintoa ja 
yhteensä kahdeksan koulutusohjelmaa. 

Käsi- ja taideteollisuusalan perustutkinto 

Käsi-ja taideteollisuusalalla suunnitellaan ja valmiste¬ 
taan asiakkaille tuotteita sisustukseen, vaatetukseen 
ja elinympäristöön. Alan yhteisiä osaamisalueita 
ovat esteettinen, visuaalinen ja kulttuuriosaaminen, 


tuotteiden valmistus ja kädentaidot sekä yritystoi¬ 
minta tai toiminta itsenäisenä ammatinharjoittajana. 

® Artesaani 

esinesuunnittelun ja -valmistuksen koulutusohjelma 
tekstiilin ja vaatetuksen suunnittelun ja 
valmistuksen koulutusohjelma 
ympäristön suunnittelun ja rakentamisen 
koulutusohjelma 

Työpaikat 

Alan työllistäjiä ovat pieni-ja keskisuuri yritystoiminta, 
alihankintatyö ja alan neuvontajärjestöt. Jonkin verran 
työpaikkoja on tarjolla palvelualoilla ja teollisuudessa. 
Myös itsensä työllistäminen, ryhtyminen ammatinhar¬ 
joittajaksi on vaihtoehtona. Alalle on syntynyt uusia 
ammattialoja ja työtehtäviä sekä mahdollisuuksia 
toimia itsenäisinä yrittäjinä. 

Audiovisuaalisen viestinnän 
perustutkinto 

Alalla tuotetaan elokuvia, video-, radio- ja tv-oh- 
jelmia. Tekninen kehitys on luonut uusmedian ja 
sen tuotteet: multimediat, interaktiiviset ohjelmat, 
vveb-sivut, DVD-elokuvat, pelit ja vvap-palvelut. 
Alalla tarvitaan sekä ammatillisia moniosaajia että 
erityisosaajia. 

• Media-assistentti 

audiovisuaalisen viestinnän koulutusohjelma 

Työpaikat 

Alan töitä tehdään elokuva-, video-, animaatio-, 
radio- ja tv-yrityksissä ja uusmedian osalta mm. 
ohjelmisto-, kustannus- ja lehtitaloissa, tv- ja radio¬ 
yhtiöissä sekä mainos- ja viestintätoimistoissa. Am¬ 
mattilaiset voivat työskennellä pienten ja suurten 
yritysten palveluksessa tai freelancerina. Uusmedia- 
alalla assistentit työskentelevät usein erilaisissa verk- 
komediaprojekteissa. 

Kuvallisen ilmaisun 
perustutkinto 

Kuvallinen ilmaisu on tärkeä osa visuaalista viestin¬ 
tää, joka näkyy ympäristössä esteettisenä ja luovana 
toimintana ja tuotteina. Kuvallisen ilmaisun osaamis¬ 
alueita ovat graafinen viestintä, kuva-ja mediataide 
sekä valokuvaus. 

• Kuva-artesaani 

kuvallisen ilmaisun koulutusohjelma 

Työpaikat 

Visuaalisen viestinnän alueella työmahdollisuuksia on 
ilmaisun, taiteellisen suunnittelun, tuotesuunnittelun 
ja tuotekehittelyn tehtävissä toisen palveluksessa, 
tuotantotiimin jäsenenä tai itsenäisenä ammatinhar¬ 
joittajana. Alalle syntyy jatkuvasti uusia työtehtäviä ja 
mahdollisuuksia toimia itsenäisenä yrittäjänä. 

Tanssialan perustutkinto 

Henkinen luovuus ja taitoa vaativa fyysinen prosessi 
yhdistyvät tanssijan työssä. Tasokkaan ammattitaidon 
edellytyksenä on tekninen osaaminen yhdistyneenä 
tulkintaan ja ilmaisuun. Tanssijan tehtäviin kuuluu 
mm. tanssin eri aloilta perinteistä ohjelmistoa sekä 
nykykoreografioita. Työhön sisältyy esiintymistä ja 
harjoittelua ryhmän jäsenenä sekä kanssakäy¬ 
mistä yleisön kanssa. 

• Tanssija 

tanssialan koulutusohjelma 

Työpaikat 

Tanssijan työpaikkoja voivat olla kiinteät tanssiryh¬ 
mät, Suomen Kansallisbaletti sekä ammattiteatterit. 
Suurin osa tanssijoista työskentelee produktioissa, 
yksityisinä tanssitaiteen elinkeinonharjoittajina ja 
freelance-tanssijoina. Vain pieni osa työllistyy kiintei¬ 
siin ryhmiin. Elokuva ja televisio, viihdeteollisuus ja 
mainonta työllistävät myös tanssijoita. 

Musiikkialan perustutkinto 

Musiikkialan ammattilaiset ovat usein aloittaneet 
musiikkiopintonsa jo lapsena. Taitojen ja valmiuksien 


ylläpito vaatii jatkuvaa harjoittamista ja vastuulli¬ 
suutta. Alan laatu- ja taitovaateet ovat kasvavia, ja 
ammattilaisten työnkuva on monipuolistuva. 

• Kirkkomuusikko, laulaja, säestäjä, 
yhtye-/orkesterimuusikko 

muusikon koulutusohjelma 

• Musiikkiteknologi, pianonvirittäjä 

soitinhuollon ja musiikin teknologian 
koulutusohjelma 


Työpaikat 

Alan työpaikat vaihtelevat koulutusohjelman ja eri¬ 
koistumisen mukaan. Kirkkomuusikon työpaikkoja 
ovat yleensä seurakunnat. Laulajat ja säestäjät tai 
orkesterimuusikot työllistyvät esimerkiksi musiik- 
kipalvelujen tuottajina. Pianonvirittäjät virittävät 
ja huoltavat pianoja, flyygeleitä ja cembaloja. Mu¬ 
siikkiteknologit tekevät työtä musiikin äänitykseen 
ja äänentoistoon sekä tietotekniikkaan liittyvissä 
tehtävissä.. Musiikkialan työtilanne on ollut hyvä, 
mutta pysyviä työpaikkoja syntyy vähän. Kulttuuri- 
yrittäjyys voi lisätä työpaikkoja myös musiikkialalla. 



Liiketalous ja hallinto 
Tietojenkäsittely 

Perustutkinnon suorittanut voi työskennellä 
asiakaspalvelussa, myynnissä, markkinoinnissa, 
toimistoissa, tietohallinnossa sekä informaatio- tai 
tietojenkäsittelyssä. Perustutkintoja on kaksi ja 
niissä on kuusi koulutusohjelmaa. 

Liiketalouden perustutkinto 

Liiketalouden moniosaajia tarvitaan työelämässä 
kautta linjan ja kaikilla eri aloilla. Perustutkinnon 
koulutusohjelmat valmentavat monipuolisesti yrityk¬ 
sen tai yhteisön työtehtäviin. 

• Merkonomi 

asiakaspalvelun ja markkinoinnin koulutusohjelma 
informaatio-ja kirjastopalvelujen koulutusohjelma 
taloushallinnon koulutusohjelma 
toimistopalvelun ja tietohallinnon koulutusohjelma 



Tietojenkäsittelyn perustutkinto 

Liike-elämän tietojenkäsittelytehtävien parista löytyy 
mielenkiintoisia töitä aina asentamisesta myyntiin ja 
markkinointiin sekä kouluttamisesta pienen yrityksen 
konsultointiin saakka. 

• Datanomi 

informaatioteknologiapalvelujen ja markkinoinnin 
koulutusohjelma 

tietojärjestelmien kehittämisen koulutusohjelma 

Työpaikat 

Merkonomit ja datanomit työskentelevät yritysten, 
yhteisöjen tai julkishallinnon palveluksessa. Alan 
työllisyys on perinteisesti hyvä. Siihen vaikuttavat 
koulutuksen monipuolisuus ja informaatioteknolo¬ 
gian voimakas kasvu. 


ja 

liikenne 

Tekniikan ja liikenteen koulutusalalla on kaikkiaan 
26 perustutkintoa. Valmistuneet sijoittuvat moniin 
erilaisiin tehtäviin teollisuuden, korkean teknologian, 
pienyritysten ja liikenteen alueilla. Koulutusohjelmia 
on tutkinnoissa 58, mikä kuvaa koulutusalan ammat¬ 
tien monipuolista kirjoa. 

Maanmittausalan perustutkinto 
Alalla tuotetaan luotettavia ja ajan tasalla olevia kart¬ 
toja ja numeerisia karttatietokantoja yhteiskunnan ja 
kansalaisten tarpeisiin. Alan ammattilaiset vastaavat 
myös kiinteistöjä koskevien tietojen ja monien 
muiden paikkatietojen ajantasaisuudesta ja luotet¬ 
tavuudesta. Työmenetelmät edellyttävät tietoteknistä 
hyvää osaamista. 

• Kartoittaja 

maanmittaustekniikan koulutusohjelma 

Työpaikat 

Alalla työskennellään kuntien mittaus-, kiinteistö-, 
kaavoitus- ja rakennustoimessa, maanmittauslaitok¬ 
sessa, alan yrityksissä, valtion laitoksissa tai itsenäisenä 
yrittäjänä. Yksityisten yritysten osuus on kasvamassa. 
Työkohteita on myös ulkomailla. Alalle toivotaan uusia 
ammattilaisia. 


Rakennusalan perustutkinto 
Alalla rakennetaan jokapäiväistä ympäristöämme: 
asuin-, liike-, teollisuus-ja hallintorakennuksia, voima¬ 
laitoksia, satamia, siltoja ja teitä. Nykypäivän raken¬ 
tamisessa korostuu ympäristötietoisuus, elinkaari¬ 
ajattelu ja vastuu rakennetusta ympäristöstä. Työ 
sisältää myös lisääntyvästi korjausrakentamista ja 
rakennusten ylläpitoa. 

• Maarakentaja 
maarakennuksen koulutusohjelma 

• Maarakennuskoneen kuljettaja 
maarakennuskoneenkuljetuksen koulutusohjelma 

• Talonrakentaja 
talonrakennuksen koulutusohjelma 

Työpaikat 

Alalla työskennellään talon-ja maarakennustyömail- 
la, ulkomailla kansainvälisissä rakennusprojekteissa, 
rakennusaineteollisuuden tuotantolaitoksissa,suun 
nittelutoimistoissa, myynnissä ja markkinoinnissa, 
valtion ja kuntien palveluksessa tai itsenäisinä yrit¬ 
täjinä. 

Vaikka rakentamisen määrä Suomessa pysyneekin 
nykyisellä tasolla, ala tarvitsee nykyisten työntekijöi¬ 
den ikääntymisen ja poistuman vuoksi paljon uusia 
ammattilaisia. 

Talotekniikan perustutkinto 
Tutkinto antaa monipuoliset perusvalmiudet talotek¬ 
niikan työtehtäviin. Talotekniikan osaamista tarvitaan 
uudisrakentamisessa sekä kiinteistöjen ylläpidossa ja 
korjauksissa. LVI-alalla suunnitellaan, asennetaan ja 
huolletaan kiinteistöjen lämpö-, vesi- ja ilmastointi¬ 
laitteita ja -järjestelmiä. Perinteiseen LVI-alaan sisältyy 
yhä enemmän säätö- ja automaatiotekniikkaa sekä 
pienimuotoisia sähköasennuksia. 

• Kiinteistönhoitaja 
kiinteistönhoidon koulutusohjelma 

• LVI-asentaja 

LVI-asennuksen koulutusohjelma 

m Tekninen eristäjä 

teknisen eristyksen koulutusohjelma 

Työpaikat 

Työpaikkoja on mm. prosessi- ja muun teollisuuden, 
kiinteistöhuoltoyhtiöiden, kuntien ja valtion palveluk¬ 
sessa sekä itsenäisinä yrittäjinä. Haasteena ovat alan 
teknisen kehityksen jatkuva seuraaminen, tietoteknis- 
tyminen, palvelujen vienti ja ulkomaiset projektit. 


Kone- ja metallialan perustutkinto 
Kone- ja metalliteollisuudella on kansantaloudes¬ 
samme ja ulkomaankaupassamme keskeinen asema. 
Alan työllistävä vaikutus on suuri ja yli puolet tuotan¬ 
nosta menee vientiin. Koneiden ja laitteiden toimin¬ 
nan ja rakenteen tuntemus, piirustusten lukutaito ja 
työkalujen hallinta ovat alan ammatillisia perustaito¬ 
ja. Alalla edellytetään erilaisten valmistustekniikoiden 
osaamista ja asennus-ja kokoonpanotöiden hallitse¬ 
mista sekä käyttö-ja kunnossapitotaitoja. 

• Automaatioasentaja, kunnossapitoasentaja 
automaatiotekniikan ja kunnossapidon 
koulutusohjelma 

• Valaja, valumallinvalmistaja 

valimotekniikan koulutusohjelma 

• Hienomekaanikko, koneenasentaja, 
koneistaja, levyseppähitsaaja, 
työvä I i n evä I m i sta j a 

valmistustekniikan koulutusohjelma 

Työpaikat 

Metalli- ja elektroniikkateollisuuden lisäksi työpaik¬ 
koja on myös muussa teollisuudessa sekä monien 
erilaisten asennus-, käyttö-ja kunnossapitotehtävien 
parissa. Suhdannevaihteluista huolimatta alan kehi¬ 
tysnäkymät ovat pitkällä tähtäyksellä hyvät. Varsinkin 
perinteiseen metalliteollisuuteen tarvitaan paljon uu¬ 
sia osaajia korvaamaan ikääntyneiden työntekijöiden 
suurta poistumaa. 

Sähköalan perustutkinto 

Sähköalan ammattilaisia tarvitaan lähes kaikkialla 
elinkeinoelämässä ja tuotannossa takaamassa säh¬ 
kön, energian ja sähköisen informaation häiriötöntä 
tuotantoa, jakelua ja siirtoa. Myös kotien ja työpaik¬ 
kojen järjestelmien ja välineiden käyttö perustuu 
sähkötekniikkaan ja sen sovellutuksiin. 

• Automaatioasentaja 
automaatiotekniikan ja kunnossapidon 
koulutusohjelma 

• Elektroniikka-asentaja 
elektroniikan ja tietoliikennetekniikan 
koulutusohjelma 

• Sähköasentaja 

sähkö-ja energiatekniikan koulutusohjelma 

Työpaikat 

Sähköalan osaajia tarvitaan rakennus-, energia-, 
sosiaali- ja terveydenhuollon tai liikenteen aloilla 
sekä teollisuudessa ja kaupassa. Työtehtävät ovat 
monipuolisia ja teknisesti jatkuvasti kehittyviä. Alan 
ammattilainen asentaa ja huoltaa esimerkiksi tieto¬ 
koneita sekä rakentaa tietoverkkoja ja järjestelmiä. 
Työhön liittyy usein myös asiakaspalvelua. 

Painoviestinnän perustutkinto 
Graafinen teollisuus edustaa nykyään sekä perinteistä 
kirjapainoteollisuutta että nykyaikaista viestintäteollisuut- 
ta. Kuvankäsittelyn tilalle on tullut digitaalinen painopin¬ 
nan ja ulkoasun toteutus sekä verkko- ja multimediaso¬ 
velluksiin liittyviä tehtäviä. Työ edellyttää moniosaamista 
ja teknisen kehityksen jatkuvaa seuraamista. 

• Painotuotantoassistentti 
ulkoasun toteuttajan koulutusohjelma 
painotekniikan koulutusohjelma 

Työpaikat 

Työpaikkoja tarjoavat painotalojen lisäksi mm. 
yritysten markkinointiosastot, mainostoimistot ja 
suoramarkkinointiyritykset. 

Elintarvikealan perustutkinto 

Elintarvikealaan sisältyvät meijeri-ja elintarviketeolli¬ 
suus, joka jakautuu leipomo-, liha-, eines-, makeis-, 
mylly- ja panimoteollisuuteen. Alalla toimivien on 
tunnettava elintarviketeknologia, alkutuotanto ja 
raaka-aineiden koostumus. Elintarvikeala elää muu¬ 
toksen aikaa EU:n normi-ja laatuvaatimusten vuoksi. 
Markkina-alue on laajentumassa ja kilpailu kiris¬ 
tymässä. Elintarvikevalvonnan siirtyminen viran¬ 
omaisilta yritysten omavalvonnaksi on lisännyt työn 
vaativuutta ja vastuullisuutta. 

• Elintarvikkeiden valmistaja 

elintarviketeknologian koulutusohjelma 

• Leipuri-kondiittori 

leipomoalan koulutusohjelma 

• Lihatuotteiden valmistaja 

liha-alan koulutusohjelma 

• Meijeristi 

meijerialan koulutusohjelma 


Työpaikat 

Alan tyypillisiä työpaikkoja ovat leipomot ja kondi¬ 
toriat, lihanleikkaamot ja makkaratehtaat, eines- ja 
makeistehtaat sekä myllyt ja panimot. Meijeristit 
sijoittuvat meijeriteollisuuteen. Alalla on työpaikkoja 
pienistä pk-yrityksistä suuriin tuotantolaitoksiin. 


Kemiantekniikan perustutkinto 
Kemianteollisuuden tuotanto on pitkälle automatisoi¬ 
tua kemian ja biotekniikan prosessiteollisuutta, jonka 
kansainvälisen kilpailukyvyn ylläpitäminen vaatii 
uusinta teknologiaa. Kemianteollisuuden suurimpia 
tuoteryhmiä ovat öljyjalosteet, lannoitteet, teollisuus- 
kaasut, maalit, lakat, lääkkeet, muoviraaka-aineet, 
pesu-ja puhdistusaineet ja tekokuidut. 

Alalle ominaista on tutkimuspainotteinen tuote¬ 
kehitys, jossa otetaan huomioon tuotteen elinkaari 
ja mahdolliset ympäristöongelmat. Ala on nopeasti 
kansainvälistymässä. 

• Prosessinhoitaja 

kemiantekniikan koulutusohjelma 
biotekniikan koulutusohjelma 


Työpaikat 

Prosessinhoitaja työskentelee mm. peruskemikaaleja, 
maaleja, öljynjalostuksen tuotteita ja lannoitteita 
valmistavassa teollisuudessa. Biotekniikan koulu¬ 
tusohjelmasta valmistunut prosessinhoitaja toimii 
panimotuotteita, entsyymejä, terveysvaikutteisia 
elintarvikkeita, biomateriaaleja ja biolääkkeitä val¬ 
mistavassa teollisuudessa. Alalle tarvitaan lisää uusia 
ammattilaisia. 


Laboratorioalan perustutkinto 
Laboratorioalalla työtehtävät liittyvät laadunvalvon¬ 
taan, tuotantoprosessien seurantaan, tutkimukseen 
ja tuotekehitykseen. Laboratorioissa tehdään luon¬ 
nontieteellistä perustutkimusta, kehitetään tuottei¬ 
ta ja tuotantomenetelmiä ja seurataan teollisuuden 
elintarvikkeiden ja ympäristön laatua, 
ja turvallisuutta. 


Tulevaisuudessa laitetekniikan ja analyysien kehit¬ 
tyminen sekä kansainvälistyminen korostavat alan 
työntekijöiden ammatillista osaamista ja kielitaitoa. 

• Laborantti 

laboratorioalan koulutusohjelma 


Työpaikat 

Laborantti työskentelee erilaissa laboratoriois- 

sa laadunvalvonnassa, tuotekehityksessä, tutkimuk- 

sessa ja prosessien seurannassa. Alalle tarvitaan 
lisää uusia ammattilaisia. 


Muovi- ja kumitekniikan perustutkinto 
Muoviteollisuuden merkittäviä asiakkaita ovat pak¬ 
kaus-, rakennus-, ajo- ja kulkuneuvo- sekä elektro¬ 
niikkateollisuus. Asiakkaita on myös kodinkoneita 
ja vapaa-ajan tuotteita valmistavassa teollisuudessa, 
vaatetusalalla sekä paperi-ja metalliteollisuudessa. 

Kumiteollisuus on maailmanlaajuinen teollisuuden 
ala, jonka päätuotteita ovat ajoneuvojen renkaat, 
muotti- ja suulakepuristustuotteet, jalkineet, letkut, 
kuljetushihnat sekä erilaiset pinnoitteet. Alan haas¬ 
teena on materiaalien kierrätyksen lisääminen. 

• Kumituotevalmistaja 
kumitekniikan koulutusohjelma 

• Muovituotevalmistaja 
muovitekniikan koulutusohjelma 


Työpaikat 

Muovi- ja kumituotevalmistajat työskentelevät 
teollisuudessa. Työtehtävät liittyvät muovi- ja ku¬ 
mituotteiden valmistukseen, laitteiden huoltoon ja 
korjaukseen sekä raaka-aineiden testaukseen. 


Paperiteollisuuden 

perustutkinto 

Paperiteollisuudessa jalostetaan puuta perusraaka-ai¬ 
neeksi ja erilaisiksi jatkojalosteiksi tai lopputuotteiksi. 
Teollisuuden päätuotteita ovat paperi, kartonki, sellu 
ja niiden jalosteet. Paperin ja kartongin tuotannosta 
valtaosa menee vientiin. Alalla työskennellään tiuk¬ 
kojen laatu-ja ympäristövaatimusten mukaan. 

• Paperiprosessinhoitaja 
massanvalmistuksen koulutusohjelma 

• Paperiprosessinhoitaja 

paperin ja kartongin valmistuksen koulutusohjelma 

• Paperinjalostaja 
paperinjalostuksen koulutusohjelma 


Työpaikat 

Työtehtävät ovat mm. käyttö-ja käynnissäpitotehtä- 
viä sekä huolto-ja kunnossapitotöitä sellu-, kartonki-, 
paperi-ja paperinjalostusteollisuuden palveluksessa. 


Pintakäsittelyalan perustutkinto 
Pintakäsittelyyn kuuluvat maalaus ja erilainen pin¬ 
noittaminen sekä kemialliset ja sähkökemialliset 
pintakäsittelyt. Pintakäsittelyä ovat esimerkiksi maa¬ 
laus, tapetointi, laatoitus ja pinnoittaminen sinkillä, 
kromilla ja nikkelillä. Ala on laaja ja kattaa lähes 
kaiken valmistuksen ja korjaustoiminnan. 

• Lattianpäällystäjä, maalari 
maalausalan koulutusohjelma 

• Pintakäsittelijä 

puuteollisuuden pintakäsittelyjen koulutusohjelma 

• Korroosionestomaalari 

teollisen pintakäsittelyn koulutusohjelma 


Työpaikat 

Pintakäsittelijät työskentelevät puu- ja metalliteolli¬ 
suudessa, rakennusliikkeissä, remonttiyrityksissä sekä 
myös yksityisinä ammatinharjoittajina. Vaatelias käsi¬ 
työtaito ja teknisen kehityksen jatkuva seuraaminen 
ovat alan menestystekijöitä. 


Puualan perustutkinto 
Puutuoteteollisuus sisältää saha- ja levyteollisuuden 
ja niiden tuotteita jalostavan puusepän-ja rakennus¬ 
teollisuuden. Puualan yritysten koko on vaihteleva: 
puusepänteollisuuden yhden hengen yrityksistä 
levyteollisuuden suuriin tehtaisiin ja sahalaitoksiin. 

• Levyprosessinhoitaja 
levyteollisuuden koulutusohjelma 

• Puuseppä 

puusepän koulutusohjelma 

• Sahaprosessinhoitaja 

sahateollisuuden koulutusohjelma 


Työpaikat 

Puualan työpaikat ovat teollisuudessa, pienissä yri¬ 
tyksissä tai rakennustoiminnassa ja siihen liittyvässä 
puutuotteiden kaupassa. Alalta on poistumassa 
ikääntyviä ammattilaisia ja tilalle tarvitaan uusia 
osaajia. Mekaaninen puunjalostus tarjoaa jatkuvasti 
työpaikkoja monipuolisille osaajille. 


Veneenrakennuksen perustutkinto 
Veneen rakennusala n yritystoiminta koostuu veneveis¬ 
tämöistä, veneensuunnittelusta ja -korjauksesta sekä 
tarvikkeiden valmistuksesta ja myynnistä. Venealan 
yritykset ovat yleensä pk-yrityksiä, joissa tarvitaan 
moniosaamista. 

• Veneenrakentaja 

veneenrakennuksen koulutusohjelma 


HP 





Työpaikat 

Alan noin 3 000 veneenrakentajasta suurin osa 
työskentelee lujitemuoviveneiden valmistuksessa. 
Puuveneenrakennusalalla työskentelee 150 veneen¬ 
rakentajaa. Haasteena on veneilyn lisääntyvä suosio 
ja toiminnan monipuolistuminen. 

Verhoilu- ja sisustusalan perustutkinto 

Ammatin kuvaan kuuluu kolme erikoistumisaluetta: 
perinteinen verhoilu, ajoneuvoverhoilu ja teollinen 
verhoilu. Alan vaativassa ammattityössä tarvitaan 
kädentaitojen lisäksi luovuutta, tyylitajua ja hyvää 
värisilmää. 

• Verhoilija, sisustaja 

verhoilun koulutusohjelma 

Työpaikat 

Alan suurin työllistäjä on teollinen verhoilu, missä 
ammatteja ovat rungon kokoajat, esiheloittajat tai 
kone- ja kalusteverhoilijat. Työpaikkoja on myös 
huonekalutehtaissa ja verhoomoissa. Verhoilijat 
toimivat myös yksityisyrittäjinä. Perinteiset työtavat 
ja materiaalit hallitseva verhoilija voi työllistyä myös 
esim. museotyöhön. 

Jalkinealan perustutkinto 

Jalkinealalla työtavat ovat muuttuneet käsityöstä 
koneelliseen valmistukseen. Teollinen tuotanto on 
vaihetyötä, jolloin kukin tekee oman osansa tuot¬ 
teesta. Jalkineiden valmistuksen ja korjauksen lisäksi 
alaan kuuluvat vöiden, laukkujen ja nahkatuotteiden 
valmistus. 

• Suutari 

kenkä-ja nahka-alan koulutusohjelma 

Työpaikat 

Suutari voi toimia itsenäisenä yrittäjänä tai työntekijä¬ 
nä alan yrityksissä ja teollisuuden palveluksessa. 

Tekstiilialan perustutkinto 

Kotimainen tekstiiliteollisuus toimittaa raaka-aineita 
laajalle käyttöalueelle, kuten vaatetusteollisuuteen, 
sukkatehtaisiin, sisustukseen, verhoiluun, kodinteks- 
tiileihin ja mattoihin. Lisäksi valmistetaan erikoisteks¬ 
tiilejä kuten paperikoneiden viiroja ja huopia, suoda- 
tinkankaita sekä sairaaloiden ja hygieniatuotteiden 
kuitukankaita. Alan teollisuus on erikoistunut pitkälle 
jalostettuihin tuotteisiin, joista osa menee vientiin. 
Konekanta on uudenaikaista, automatisoitua ja 
tietoteknistynyttä. 

• Tekstiilinvalmistaja 
tekstiilitekniikan koulutusohjelma 

Työpaikat 

Tekstiilinvalmistajia työllistävät mm. kehräämöt, ku¬ 
tomot, kuitukangas-ja nauhatehtaat sekä värjäämöt. 
Osa oppimisesta tapahtuu aina työympäristössä tuo¬ 
tantolaitoksen konekannan mukaisesti. Uusia työnte¬ 
kijöitä tarvitaan alan teollisuuteen sekä turvaamaan 
erikoistekstiilien laajentumistarpeita että korvaamaan 
ikääntyvien työntekijöiden poistumaa. 

Vaatetusalan perustutkinto 

Perustutkinto antaa valmiudet sekä teollisuuden että 
ateljeetyyppiseen valmistukseen ja markkinointiin. 
Vaatetuksessa kiinnitetään lisääntyvää huomiota 
tuotteiden suunnitteluun ja laatuun. Ala on kansain¬ 
välistymässä ja verkostoitumassa. Monimuotoistuvat 
yrityskulttuurit ja pienyrittäjyys vaativat mm. hyviä 
viestintä- ja vuorovaikutustaitoja. 

• Modisti 

asustealan koulutusohjelma 

• Pukuompelija 

pukuompelun koulutusohjelma 

• Turkkuri 

turkisalan koulutusohjelma 

• Vaatturi 

vaatturityön koulutusohjelma 

Työpaikat 

Alan ammattilaiset työskentelevät tuotannon monissa 
eri tehtävissä. Liike-elämässä heitä on mm. markki¬ 


nointitehtävissä, myyjinä, korjausompelijoina, sisäänos- 
tajina ja yksityisyrittäjinä. Alan työpaikkoja ovat myös 
ateljeet, hattu-, turkis-ja muut vaatetusliikkeet. 

Autoalan perustutkinto 

Autoalan toimintaympäristö on kansainvälistymässä 
ja verkostoitumassa. Asiakaslähtöisyys ja palvelun 
laadun merkitys korostuu kaikissa tehtävissä. Edelly¬ 
tyksinä ovat alan monipuolinen osaaminen, teknisten 
taitojen soveltaminen sekä hyvät asiakaspalvelu- ja 
yhteistyötaidot. Haasteina ovat uuden tekniikan jat¬ 
kuva seuraaminen ja soveltaminen sekä materiaalien 
uudelleenkäyttö. 

• Autokorinkorjaaja 
autokorinkorjauksen koulutusohjelma 

• Automaalari 

automaalauksen koulutusohjelma 

• Automyyjä 

automyynnin koulutusohjelma 

• Ajoneuvoasentaja 

autotekniikan koulutusohjelma 

• Varaosamyyjä 

varaosamyynnin koulutusohjelma 

Työpaikat 

Autoala on kasvuvauhdissa oleva palvelualan merkit¬ 
tävä työllistäjä. Työpaikkoja on automyynnin, huollon 
ja korjauksen piirissä mm. auto-ja autotarvikeliikkeis- 
sä, korjaamoissa, huoltamoissa ja kuljetusliikkeissä. 

Lennonjohdon perustutkinto 

Tutkinto antaa valmiudet toimia lähi- ja lähestymis- 
lennonjohtajana sekä jatkokoulutusvalmiudet alan 
muihin tehtäviin. Tutkinnon suorittaneella on myös 
perusvalmiudet kansainvälisiin lennonjohdon tehtä¬ 
viin. Alansa ammattilainen osaa johtaa vastuullaan 
olevaa liikennettä turvallisesti. Hän johtaa useita 
ilma-aluksia sekä maaliikennettä samanaikaisesti ai¬ 
heuttamatta tarpeetonta viivytystä lentoliikenteelle. 

• Lennonjohtaja 
lennonjohdon koulutusohjelma 

Työpaikat 

Suomessa työskentelee noin 300 lennonjohtajaa. 
Lennonjohtoyksiköiden koko vaihtelee 1-2 hengen 
työpisteistä useiden työpisteiden ja kymmenien 
henkilöiden yksiköihin. Suurilla lentoasemilla lennon¬ 
johtajan päätehtävä on ilmaliikennepalvelujen anta¬ 
minen, pienillä lentoasemilla lennonjohtajat vastaavat 
myös muista lennonvarmistuspalveluista. 

Lentokoneasennuksen perustutkinto 

Perustutkinto antaa valmiudet ilma-alusten huolto-, 
muutos-ja korjaustehtäviin. Tutkinto on kansainväli¬ 
nen. Suomessa hyväksytty tutkinto on yhteiseuroop¬ 
palaisten ilmailumääräysten mukainen, jonka suurin 
osa Euroopan maista hyväksyy. 

• Lentokoneasentaja 
lentokoneasennuksen koulutusohjelma 

Työpaikat 

Työpaikkoja on mm. lentoyhtiöissä, lentokonekorjaa- 
moissa ja ilmavoimissa. 

Logistiikan perustutkinto 
Logistiikka-ala käsittää tässä autokuljetuksen ja varas¬ 
toinnin. Kuljetusalan ammattilainen kuljettaa ihmisiä, 
tavaroita ja ajoneuvoja paikasta toiseen tehokkaasti 
ja turvallisesti ja palvelee asiakkaita mahdollisimman 
tehokkaasti ja hyvin. Ala on kansainvälinen ja edel¬ 
lyttää ammattilaiselta laaja-alaista osaamista, kehitty- 
miskykyä, tietoteknisiä taitoja ja kielitaitoa. 

• Autonkuljettaja, linja-autonkuljettaja, 
yhdistelmäajoneuvonkuljettaja 
kuljetuspalvelujen koulutusohjelma 

• Lentoasemahuoltaja 
lentoasemapalvelujen koulutusohjelma 

• Varastonhoitaja 
varastopalvelujen koulutusohjelma 

Työpaikat 

Logistiikka-alan ammattilaiset sijoittuvat kuljetusliik- 

keiden, liikenteen, kaupan, teollisuuden ja julkisen 
sektorin palvelukseen. 

Merenkulkualan perustutkinto 

Suomen talous on riippuvainen ulkomaankaupasta ja 
kuljetuksista, joista valtaosa on merikuljetuksia. Suomen 
ja ulkomaiden välisessä meriliikenteessä kulkee vuosit¬ 
tain yli 80 miljoonaa tonnia tavaraa ja 16 miljoonaa 
matkustajaa. Aluksen miehistön tehtäviin kuuluvat aluk¬ 
sen purkauksen ja lastauksen valvonta, matkanaikainen 
navigointi, koneiden käyttö, meri-ja alusturvallisuuden 
ylläpito sekä tarvittava huoltoja kunnossapito. 

• Korjaaja 

kansi-ja konekorjauksen koulutusohjelma 

• Laivasähköasentaja 

sähkökäytön koulutusohjelma 

• Vahtikonemestari 

konepäällystön koulutusohjelma 

• Vahtiperämies 

kansipäällystön koulutusohjelma 

Työpaikat 

Työpaikkoja on matkustaja-, lasti-ja säiliöaluksilla, hi¬ 
naajilla ja jäänmurtajilla, samoin satamissa, ahtaus- 
liikkeissä sekä luotsi-ja väyläpalveluissa. 

Kello- ja mikromekaniikan perustutkinto 

Kelloalan koulutuksella on pitkät perinteet Suomessa. 
Kellosepät toimivat usein itsenäisinä yrittäjinä. 

Kello-ja mikromekaanisten laitteiden suunnittelus¬ 
sa ja valmistuksessa sekä huollossa tarvitaan käden 
taitoja ja kykyä työskennellä tarkkojen puhtausvaati¬ 
musten mukaisesti. 

• Kelloseppä 

kelloalan koulutusohjelma 

• Mikromekaanikko 
mikromekaniikan koulutusohjelma 

Työpaikat 

Valtaosa kelloseppien työpaikoista on vähittäisliikkeis- 
sä joko omistajina tai kellojen korjaajina ja myyjinä. 
Muut työnantaja ryhmät ovat maahantuojat ja tukku¬ 
liikkeet. Osa työstä on alihankintaa, jolloin kellosepät 
korjaavat kelloja kello-ja kultasepänliikkeille. 

Mikromekaanikkojen työpaikat ovat elektroniikka-, 
instrumentti- ja tarkkuusteollisuudessa. 

Suunnitteluassistentin perustutkinto 

Suunnitteluassistentin työtehtävät liittyvät piirustus¬ 
ten tuottamiseen ja ylläpitämiseen ja suunnitteluun 
liittyvien julkaisujen tekemiseen. Työssä vaaditaan 
yhteistyökykyä ja vastuullisuutta, järjestelytaitoa sekä 
tietoteknistä osaamista. 

• Suunnitteluassistentti 

teknisen suunnittelun koulutusohjelma 

Työpaikat 

Yritykset, kunnat ja valtio työllistävät suunnittelu- 
assistentteja piirtäjinä, suunnitteluavustajina ja 
nuorempina suunnittelijoina. Suunnitteluassistentit 
työskentelevät myös rakennus-, LVI-, sähkö-ja kone- 
alan piirustuksia ja julkaisuja tuottavissa yrityksissä tai 
itsenäisinä yrittäjinä. 

Turvallisuusalan perustutkinto 

Yhteiskunnan monimutkaistuminen ja ympäristön 
häiriötekijät lisäävät turva-alan monipuolisten pal¬ 
velujen tarvetta. Yksityiseen turva-alaan kuuluvat 
vartiointi, yksityisetsivätoiminta, turvaurakointi, 
rakenteellinen turvallisuus, lukkosepäntoiminta ja 
tekniset valvontajärjestelmät, turvakonsultointi, tie¬ 
toturvallisuus ja näihin liittyvä koulutus. 

• Turvallisuusvalvoja 
turvallisuusalan koulutusohjelma 

Työpaikat 

Turvallisuusvalvojan tutkinto antaa perusvalmiudet 
työskennellä erilaisissa turva-alan tehtävissä. Työ¬ 
paikkoja on lisääntyvästi alan yrityksissä, palveluor¬ 
ganisaatioiden ja teollisuuden turvallisuusvalvonnan 
piirissä sekä viranomaissektorilla. Alan työpaikkojen 
määrä on ollut rajussa kasvussa viime vuosina. 

Luonnonvara- 
ja ympäristöala 

Alalla toimitaan maa-ja metsätaloudessa tai muiden 
luonnonläheisten elinkeinojen parissa. Maaseudun 
elinkeinorakenteen muutoksessa on luotava korvaa¬ 
via elinkeinoja, uusia toimintatapoja ja yrittämisen 
muotoja. Haasteena on lisääntyvä vaatimus luonnon¬ 
varojen kestävästä käytöstä ja ympäristömyönteisestä 
toiminnasta. Uusien EU-maiden mukaantulo asettaa 
haasteita erityisesti luonnonvara-alojen kilpailukyvyn 
säilyttämiselle. Perustutkintoja on viisi ja koulutus¬ 
ohjelmia 13. 

Maatalousalan perustutkinto 

Maatalous on luonnosta saatavien raaka-aineiden 
tuottamista ja jalostamista. Kasvin- ja kotieläintuo¬ 
tannon rinnalla alalla harjoitetaan mm. maatilamat¬ 
kailua, koneurakointia, maataloustuotteiden jatkoja¬ 
lostamista ja ympäristön hoitoa sekä palvellaan loma- 
asukkaita. Hevosten kasvatus, hoito ja valmennus 
sekä matkailuun liittyvät hevosalan palvelut kuuluvat 
alan toimintaan. Myös turkistalous ja sitä tukeva tuo¬ 
tanto, kuten rehunvalmistus kuuluvat alaan. 

• Maaseutuyrittäjä 
maatilatalouden koulutusohjelma 

• Hevostenhoitaja, ratsastuksenohjaaja 
hevostalouden koulutusohjelma 

• Turkistarhaaja 
turkistalouden koulutusohjelma 


• Metsäkoneenkuljettaja 

metsäkonealan koulutusohjelma 

• Metsäluonnonhoitaja 

metsien monikäytön koulutusohjelma 

Työpaikat 

Metsäkoneiden ja puutavara-auton kuljettajien 
tarpeen ennakoidaan kasvavan lähivuosina. Myös 
metsureista on monin paikoin pulaa. Metsäluonnon- 
hoitajat voivat työllistyä myös erä-ja luontomatkailun 
tehtäviin sekä yritystoimintaan. 

Luonto- ja ympäristöalan perustutkinto 

Alan ympäristömyönteinen toiminta kohdistuu ym¬ 
päristön hoitoon ja kunnossapitoon sekä luonnon 
monipuoliseen hyödyntämiseen. Luonto- ja ympä- 
ristöyrittäjyydellä on huomattavaa kasvupotentiaalia 
maaseudulla. Haasteena on uusien luontoyrittäjyys- 
muotojen hyödyntäminen. 

• Ympäristönhoitaja 
ympäristöalan koulutusohjelma 

• Luontoyrittäjä 
luontoalan koulutusohjelma 

• Porotalousyrittäjä, luontaistalousyrittäjä 
poro-ja luontaistalouden koulutusohjelma 

Työpaikat 

Luonto- ja ympäristöala tarjoaa työtä mm. taa¬ 
jamien ja maaseutualueiden ympäristönhoidon, 
luontomatkailun sekä poro- ja luontaistalou¬ 
den tehtävissä. Alalla tarvitaan myös yrittäjiä. 


Lähihoitajaksi voi erikoistua yhdeksässä eri kou¬ 
lutusohjelmassa: 

• Lähihoitaja 
ensihoidon koulutusohjelma 
kuntoutuksen koulutusohjelma 

lasten ja nuorten hoidon ja kasvatuksen 
koulutusohjelma 

mielenterveys-ja päihdetyön koulutusohjelma 
sairaanhoidon ja huolenpidon koulutusohjelma 
suu-ja hammashoidon koulutusohjelma 
vammaistyön koulutusohjelma 
vanhustyön koulutusohjelma 
asiakaspalvelun ja tietohallinnan koulutusohjelma 

Työpaikat 

Lähihoitajan tutkinto antaa mahdollisuuksia tehdä 
hyvin monenlaista työtä. Alalla voi työskennellä 
esimerkiksi kodeissa, sairaaloissa, lasten päivähoi¬ 
dossa, hoito- ja kuntoutuslaitoksissa, vastaanotoilla, 
lääkäriasemilla, hammaslääkäriasemilla, sairaankul¬ 
jetuksessa, erilaisissa palveluyksiköissä, liikkeissä, 
teollisuudessa, yrityksissä ja myös itsenäisenä amma¬ 
tinharjoittajana. Alalle tarvitaan lisää ammattilaisia. 

Hammastekniikan perustutkinto 

Opiskelu antaa valmiudet työskennellä avustavissa 
tehtävissä hammasteknisissä laboratorioissa, joissa 
hammaslaborantit esim. Muotoilevat, hiovat ja kiil¬ 
lottavat proteeseja sekä valmistavat oikomiskojeita 
ja purentakiskoja. 

• Hammaslaborantti 
hammastekniikan koulutusohjelma 



Työpaikat 

Maatalousalan ammatteja ovat maaseutuyrittäjä, 
maanviljelijä, lomittaja, maataloustarvikemyyjä, 
maatilamatkailuyrittäjä ja maataloustuotteiden jatko¬ 
jalostaja. Myös ratsu-ja ravitallit, ratsastuskoulut ja 
turkistarhaus tarjoavat työtä alan osaajille. Kasvavana 
maaseudun palvelutoimintana ovat koneurakointi-ja 
alihankintatyöt. 


Puutarhatalouden perustutkinto 

Alan toiminta lisää ympäristön viihtyisyyttä ja tuottaa 
terveellistä ravintoa. Ala jakautuu puutarhakasvien 
tuotantoon, viheralaan sekä puutarhakasvien ja 
palvelujen myyntiin ja floristiikkaan. 

• Puutarhuri 

puutarhatuotannon koulutusohjelma 

viheralan koulutusohjelma 

kukka-ja puutarhakaupan koulutusohjelma 


Työpaikat 

Puutarhureita työllistävät mm. lasinalais- ja avomaa- 
viljelmät, viherrakentaminen ja viheralueiden hoito, 
puutarhamyymälät ja kukkatalot. Tutkinto antaa 
valmiudet myös yrittäjänä toimimiseen. 


Kalatalouden perustutkinto 

Alan toimintasektoreita ovat kalastus, kalanviljely, 
kalanjalostus, kalatuotteiden markkinointi ja myynti 
sekä kalastusmatkailu. Kalavesien hoito sekä kalas¬ 
tusvälineiden ja -tarvikkeiden myynti kuuluvat myös 
alan toimintaan. 

• KaHanjalostaja, kalanviljelijä, kalastaja, 
kalastuksenohjaaja 

kalatalouden koulutusohjelma 


Työpaikat 

Kalatalousalan työpaikkoja on kalastuksen lisäksi 
kalanjalostuksessa ja -viljelyssä, kalakaupassa, ka¬ 
lastusmatkailussa sekä tutkimuksessa ja hallinnossa. 
Lisääntyvä ammattikalastuksen muoto on hoitokalas- 
tus rehevöityneiden vesistöjen kunnostamiseksi. 


Metsäalan perustutkinto 

Metsillä on edelleen suuri merkitys suomalaisten hy¬ 
vinvoinnille ja toimeentulolle. Kansantaloudessamme 
yli neljännes nettovientituloista on peräisin metsäsek¬ 
torilta. Alan keskeiset toiminnot ovat metsien hoito, 
puunhankinta, metsien monikäyttöjä metsien suojelu. 
• Metsuri 

metsätalouden koulutusohjelma 


Työpaikat 

Hammaslaborantti työskentelee avustavissa tehtävis¬ 
sä hammasteknisissä laboratorioissa, hammaslääkärin 
tai erikoishammasteknikon vastaanoton perustehtä¬ 
vissä sekä myynti-ja konsultointitehtävissä. 

Lääkealan perustutkinto 

Lääkealan perustutkinnosta voi valmistua joko farma- 
nomiksi tai lääketeknikoksi. Lääkealan perustutkin¬ 
non suorittanut saa valmiudet työskennellä esim. lää¬ 
kehuollon logistisissa sekä toimisto-ja tietotekniikan 
tehtävissä, reseptinkäsittelyssä ja avustajina lääk- 


Sosiaali-, terveys- 
ja liikunta-ala 


Alalla työskennellään erilaisten, eri-ikäisten ja eri kult¬ 
tuureista kotoisin olevin ihmisten parissa monipuoli¬ 
sissa hoito-, hoiva-ja kasvatustehtävissä. Perustutkin¬ 
toja on kuusi ja niissä on 15 koulutusohjelmaa. 


Sosiaali- ja terveysafeirperustutkinto 

Sosiaali-ja terveysalan perustutkinnon suorittanut on 
lähihoitaja. Tutkinto antaa pätevyyden perustason 
hoitoon, hoivaan ja kasvatukseen. Koulutus tuottaa 
kaikille lähihoitajille koulutusohjelmasta 
riippumatta perusvalmiudet 
tukea, ohjata, hoitaa ja 
kuntouttaa eri-ikäisiä, 
taustaltaan erilaisia 


ihmisiä heidän 


laisissa elämän¬ 


tilanteissaan. 

keiden käsittely- ja valmistusprosessissa farmaseut¬ 
tisessa valvonnassa. Perustutkinnon suorittaneella on 
valmiudet työskennellä assistenttina kliinisessä tutki¬ 
muksessa, lääkkeen valmistuksessa, lääkemarkkinoin- 
nissa ja tiedottamisessa sekä erilaisissa lääkehuollon 
varastointitehtävissä. 

• Lääketeknikko 
apteekkialan koulutusohjelma 

• Farmanomi 

lääkealan koulutusohjelma 

Työpaikat 

Lääketeknikko ja farmanomi voivat koulutusohjel¬ 
masta riippuen työskennellä apteekeissa, sairaala- 
apteekeissa sekä lääketeollisuuden ja lääketukku¬ 
kaupan eri tehtävissä. 

Hiusalan perustutkinto 

Hiusala on muotia ja alan viimeisiä suuntauksia seu- 
raava kauneudenhoitoala, joka vaatii alan ammattilai¬ 
silta innostusta ja osaamista pysyä jatkuvasti mukana 
alan uusissa tuulissa. Hiusalan perustutkinto antaa 
tuleville parturi-kampaajille valmiudet toimia hiusten 
käsittelyn ja tyylisuunnittelun asiantuntijoina. 

• Parturi-kampaaja 
parturi-kampaajan koulutusohjelma 

Työpaikat 

Parturi-kampaaja työskentelee kampaamoissa ja 
parturiliikkeissä tai itsenäisenä yrittäjänä. 

Kauneudenhoitoalan perustutkinto 

Kauneudenhoitoalan perustutkinnon suorittanut on 
ihonhoidon, ihonhoidon ohjauksen, ehostuksen ja 
hieronnan ammattilainen. Ammatin ydin opitaan 
kosmetologin koulutusohjelmassa. 

• Kosmetologi 

kosmetologin koulutusohjelma 

Työpaikat 

Kosmetologi työskentelee ihonhoidon, ehostuksen 
ja hieronnan alan yrityksissä, monialaisissa yhteis¬ 
yrityksissä tuote-esittelyn ja myynnin tehtävissä tai 
itsenäisinä ammatinharjoittajina. 

Liikunnanohjauksen perustutkinto 

Liikunnanohjauksen koulutusohjelmasta valmistu¬ 
nut ohjaa liikuntaa erilaisille ja eri ikäisille ryhmil¬ 
le, laatii tarvittaessa kuntoa ja terveyttä edistäviä hen¬ 
kilökohtaisia liikuntaohjelmia sekä suunnittelee ja 
johtaa liikuntaan liittyviä projekteja. 

• Liikuntaneuvoja 
liikunnanohjauksen koulutusohjelma 

Työpaikat 

Liikuntaneuvoja voi työskennellä kunnan, liike¬ 
laitoksen tai yrityksen palveluksessa, liikunta- ja 
urheiluseuroissa, erilaisissa järjestöissä sekä lasten 
iltapäivätoiminnan ohjaajana. 



Matkailu-, ravitsemis¬ 
ia talousala 

Alalla koulutetaan ammattilaisia matkailuun, 
suurkeittiöihin, ravintoloihin, hotelleihin, laivoihin, 
kotityöpalveluihin, kotitaloustuotteiden myyntiin 
ja neuvontaan, siivoukseen ja tekstiilihuoltoon. 
Näillä aloilla tuotetaan palveluja asiakkaiden arkeen, 
juhlaan ja vapaa-aisaan. Palveluilla vaikutetaan 
ihmisten viihtyisyyteen, terveellisyyteen ja tur¬ 
vallisuuteen. Palveluhenkisyys ja joustavuus ovat 
alalla vaadittavia ominaisuuksia. Perustutkintoja 
on viisi ja niissä on yhteensä 11 koulutusohjelmaa. 

Matkailualan perustutkinto 

Matkailualalla tarkoitetaan tässä matkailijoiden 
tarvitsemien kuljetus-, majoitus-, ravitsemis- ja 
ohjelmapalvelujen myyntiä ja neuvontaa sekä oh¬ 
jelma- ja muiden palvelujen järjestämistä erilaisissa 
matkailuyrityksissä. 

• Matkailupalvelujen tuottaja 

matkailun ohjelmapalvelujen koulutusohjelma 

• Matkailuvirkailija 

matkailun myynti-ja neuvontapalvelujen 
koulutusohjelma 

Työpaikat 

Matkailuvirkailijan työpaikkoja ovat matkatoimistot, 
matkanjärjestäjän myynti-ja informaatio-organisaati¬ 
ot sekä liikenneyritysten myynti-ja neuvontapisteet. 

Matkailupalvelujen tuottajat työllistyvät ohjelma- 
palveluyrityksiin, loma- ja matkailukeskuksiin sekä 
majoituspalveluyrityksiin. 

Catering-alan perustutkinto 

Catering-alan toimipaikoissa valmistetaan päivittäin 
suuriakin määriä aterioita. Osa aterioista saatetaan 
kuljettaa muualla tapahtuvaan ruokailuun. Suurkeit¬ 
tiöt järjestävät myös edustus-ja juhlaruokailuja. Alan 
työ jakautuu ruoanvalmistukseen, ruoan myyntiin ja 
tarjoiluun sekä puhtaanapitoon. 

• Palveluvastaava 

ruoka-ja asiakaspalvelun koulutusohjelma 

• Suurtalouskokki 

suurtalouden ruokatuotannon koulutusohjelma 

Työpaikat 

Alan työpaikkoja ovat henkilöstöravintolat, sairaalat, 
hoitolaitokset, päiväkodit, koulut ja oppilaitokset. 
Myös kahvilat, pikaruokapaikat ja juhla-ja pitopalve- 
luyritykset voivat olla catering-alan työpaikkoja. Alalle 
tarvitaan runsaasti uusia ammattilaisia. 

Hotelli- ja ravintola-alan 
perustutkinto 

Hotelli- ja ravintola-alalla tuotetaan majoitus-, ravit¬ 
semis- ja kokouspalveluja sekä maissa että laivassa. 
Alan työ jakautuu ruoanvalmistukseen, tarjoiluun, 
hotellin vastaanottoon ja puhtaanapitoon. 

• Hotellivirkailija 

hotellipalvelun koulutusohjelma 

• Ravintolakokki 

ravintolan ruokatuotannon koulutusohjelma 

• Tarjoilija 

ravintolapalvelun koulutusohjelma 

Työpaikat 

Alan työpaikkoja ovat hotellit, ravintolat, henki¬ 
löstöravintolat, kahvilat, pikaruokapaikat, juhla- ja 
pitopalveluyritykset sekä matkustaja-ja rahtialukset. 

Kotitalous- ja kuluttajapalvelujen 
perustutkinto 

Opiskelu antaa valmiudet kotityöpäIveiujen suunnit¬ 
teluun ja markkinointiin sekä niiden suorittamiseen 
asiakkaiden kodeissa tai kodinomaisissa laitoksis¬ 
sa. Kotityöpalveluja ovat ruokailu, puhtaanapito, 
vaatehuolto ja asiakkaiden avustaminen erilaisissa 
arkielämän tilanteissa. Kuluttajapalveluilla tarkoite¬ 


taan tässä kotitaloustuotteiden esittelyä ja myyntiä, 
asiakkaiden opastamista kotitaloushyödykkeiden 
hankinnassa ja käytössä sekä asiakkaiden neuvomista 
kodin talousasioissa. 

• Kotitalousyrittäjä 

kotitalouspalvelujen koulutusohjelma 

• Tuoteneuvoja 

kuluttajapalvelujen koulutusohjelma 

Työpaikat 

KotityöpäIveiuyritykset, palvelukodit ja kodinomaiset 
laitokset tai pitopalveluyritykset ovat kotitalousyrittä- 
jän työpaikkoja. Tuoteneuvojan työpaikkoja ovat mm. 
kotitaloushyödykkeitä myyvät ja esittelevät vähittäis- 
jatukkukaupat, maahantuontiliikkeet, verkkokaupat, 
tuotevalmistajat ja järjestöt. 

Puhdistuspalvelujen perustutkinto 

Puhdistuspalveluala tarkoitetaan tässä työ- ja asuin¬ 
ympäristönä olevien toimitilojen päivittäis- ja perus- 
siivousta sekä vaatteiden ja tekstiilien puhdistusta 
ja vuokrausta. Puhdistuspalveluihin liittyy erilaisia 
oheistehtäviä, kuten kiinteistönhoitoa, toimisto- ja 
kokouspalveluja sekä asiakkaiden avustamista. 

• Toimitila h ilolta ja 
siivousalan koulutusohjelma 

• Tekstiilihuoltaja 
tekstiilihuollon koulutusohjelma 

Työpaikat 

Toimitilahuoltajan työpaikkoja ovat siivouspalve- 
luyritykset, sosiaali- ja terveyshuollon laitokset, 
hotellit, teolliset tuotantolaitokset ja muut toimitilat. 
Tekstiilihuoltajan työpaikkoja ovat pesulat, tekstiilien 
vuokrausyritykset ja pesulamyymälät. Alalle tarvitaan 
runsaasti uusia ammattilaisia. 

Kotitalousopetus 

(talouskoulu) 

Kotitalousopetuksen (talouskoulu) laajuus on 20 
ov. Se on muuna kuin ammatillisena peruskou¬ 
lutuksena järjestettävää kotitalousopetusta. Ta¬ 
louskoulu antaa käytännön tietoja ja taitoja oman 
kotitalouden hoitamiseen, terveyttä edistäviin 
elämäntapoihin sekä kuluttajana ja yhteiskunnan 
jäsenenä toimimiseen. Talouskoulun suorittami¬ 
nen ei tuota yleistä jatko-opintokelpoisuutta. 


Erityisopetus 

Ammatillinen erityisopetus on tarkoitettu opiske¬ 
lijoille, jotka tarvitsevat erityisiä opetusjärjestelyjä 
tai opiskelijahuoltopalveluja vamman, sairauden, 
kehityksessä viivästymisen tai muun syyn vuoksi. Tut¬ 
kintotavoitteisessa koulutuksessa tavoitteita voidaan 
myös mukauttaa. Valmentava ja kuntouttava opetus 
ja ohjaus on tarkoitettu opiskelijoille, jotka tarvitsevat 
harjaantumista perusvalmiuksissa ennen varsinaisten 
ammatillisten opintojen alkua tai joiden tavoitteena 
ei ole tutkinnon suorittaminen. 

Erityisopetus järjestetään mahdollisimman yksilöl¬ 
lisesti opiskelijan tarpeiden mukaisesti. Koulutukseen 
voivat hakea sekä nuoret että aikuiset opiskelijat. 


Oheiset ammatilliset perustutkinnot ja 
koulutusohjelmat sekä niihin liittyvät 
tutkintonimikkeet koulutusaloittain ovat 
sellaisina kuin ne on hyväksytty 1.8.2005 
alkavasta koulutuksesta lukien. 

Lisätietoja ammatillisen koulutuksen 
perustutkinnoista: 

www.oph.fi, kohdassa koulutusjärjestel¬ 
mä, www.edu.fi, kohdassa ammatillinen 
peruskoulutus, 

www.ammatillinenkoulutus.com, 

kohdassa ammatit, 

www.ammattiosaaja.fi 

Koulutusta järjestetään myös oppisopimuskoulutuksena 


FAKTAA KOULUTUKSESTA 


OPISKELIJOITA VUONNA 2004 

Peruskouluissa .586 000 

Lukioissa.134 000 

Päivälukioissa.110 000 

Aikuislukioissa.24 000 

Ammatillisessa peruskoulutuksessa.143 800 

Oppilaitosmuotoisessa koulutuksessa.131 300 

Oppisopimuskoulutuksessa . 12 500 

Ammattikorkeakouluissa.96 420 

Yliopistoissa. 131 000 


TUTKINNON SUORITTANEITA (2003) 


Peruskouluissa .60 831 

Lukioissa.35 182 

Ammattiopistoissa.54 079 

Ammattikorkeakouluissa.20 588 

Yliopistoissa. 18 197 


Lähde: Tilastokeskus, oppilaitostilastot. 
SVT, koulutus 2004:3 


Lähde: Opetusministeriön toiminta- ja taloussuunnitelma 2006-2009 

































































VVORLDSKILLS 2005 HELSINKI - AMMATTITAIDON 
MM-KILPAILUT 25.5.-1.6.2005 


AMMATILLINEN 

2005 


15 


Upea näyteikkuna ammatteihin 



Maalari Karoliina Hytönen, 
21 v. on yksi Suomen 
edustusjoukkueen jäsenistä 
Worldskills 2005 Helsinki 
- ammattitaidon MM- 
kilpailuissa 25.5.-1.6.2005. 
Ajankohtaista lisätietoa 
kilpailuista löytyy inter¬ 
netistä osoitteesta www. 
wsc2005helsinki.com. Siellä 
esittäytyy myös 
koko joukkue. 


> Nuoret eri ammattien huippuosaajat 40 
maasta kilpailevat taidoillaan VVorldSkills 
2005 Helsinki - ammattitaidon MM-kilpailuis¬ 
sa Helsingin Messukeskuksessa 26.-29.5.2005. 
Mestaruudet ratkotaan 39:ssä tekniikan, teolli¬ 
suuden ja palvelujen lajissa. Tapahtuma on valta¬ 
va huippuammattitaidon esiinmarssi ja näyttävä 
kansainvälinen koulutustapahtuma. 

V\ 

World skills 

2005 HELSINKI 

MM-tason kilpailut alle 23-vuotiaille järjes¬ 
tetään joka toinen vuosi. Helsingillä on kunnia 
järjestää kilpailut ensimmäisenä pohjoismaise¬ 
na kaupunkina. Paikalle kilpailuihin odotetaan 
noin 150 000 kisavierasta. Suomalaisnuorten 
palkintosaalis on kasvanut mukavasti vuosien 
varrella. Kotikisoissa ovat odotukset korkealla 
ja kannustusta tarvitaan. 

KANSAINVÄLISIÄ TUULAHDUKSIA 

Kilpailujen oheen rakennettu Global Skills Vil- 
lage kokoaa yhteen VVordISkillsin jäsenmaat, 
ammatillisen koulutuksen asiantuntijat, opet¬ 
tajat, elinkeinoelämän edustajat ja muut am¬ 
matillisesta koulutuksesta kiinnostuneet tahot. 
Myös kilpailuja seuraamaan tulevat vieraat ovat 
tervetulleita Villageen. Esiintymislavalla luodaan 
kansainvälistä tunnelmaa musiikin, tanssin ja 
muiden kulttuuriesitysten avulla. 

RETKELÄISILLE OPINTOPOLKUJA 

Luokka-ja opintoretkeläisillä on valittavanaan 
kisapaikalla valmiita opintopolkuja, joihin on 


ryhmitelty eri ammattialojen kilpailupaikkoja 
ja tehty aiheeseen liittyviä kysymyksiä. Esimer¬ 
kiksi Formula-polun reitti johdattelee autokorin 
korjauksen, mekatroniikan, autonasennuksen 
ja hitsauksen saloihin. Materiaali tuotetaan 
suomeksi, ruotsiksi ja englanniksi. 

TAITAJA- Kl LPAILUISTA 
ALKAA MONEN KILPAILU-URA 

Vuotuiset Taitaja-kilpailut, joissa nuorten suo¬ 
menmestaruuksista kilpaillaan noin 40 lajissa, 
ovat monelle lahjakkaalle nuorelle ensiaskel 
ammatillisten kilpailujen maailmaan. Vuoden 
2006 kilpailut järjestetään 25.-27.1.2006 Tam¬ 
pereella. 

Tampereen kilpailukutsussa ammattitaito 
todetaan yhteiskunnalliseksi ja yleisölajiksi. Yri¬ 
tyksille Taitaja-kilpailut ovat paras mahdollinen 
kykyjen metsästyspaikka. 

Lisätietoja www.taitaja2006.com 



Taitaja-kilpailuissa valitaan vuosittain oman lajin¬ 
sa parhaiden joukosta myös Taitajien Taitaja, joka 
toimii mm. Skills Finland ry:n edustustehtävissä 
ammattitaidon lähettiläänä. Tänä vuonna titteli 
myönnettiin Susanna Paanaselle, joka kilpaili 
Turun Taitaja-kilpailuissa tarjoilija-lajissa. 



Reppukonsepti on 
kehitetty luokka- ja opinto- 
retkeläisten Ammattitaidon 
MM-kilpailujen vierailuja 
varten. Myös yritykset 
voivat tilata reppu- 
paketteja henkilö¬ 
kunnalle ja yhteistyö¬ 
kumppaneille. Samalla 
kun ryhmä pääsee 
kannustamaan 
nuoria suomalaisia 
osaajia sille on 
tarjolla tapahtumapaikalla runsaasti tietoa amma¬ 
teista ja työelämästä. Lisäohjelmana retkeläisillä 
on mahdollisuus käydä Merimaailma Sea Lifessa 
Linnanmäellä, Heurekassa ja Korkeasaaressa. 
Lisätiedot ja tilaukset: www.wsc2005helsinki.com 


KILPAILULAJIT 

HELSINGIN MM-KIS0ISSA 2005 

1. Polymekaniikka 3. Konepajatekniikka (MTC) 

4. Mekatroniikka 5. CAD-suunnittelu 6. CNC- 
koneistus 9. Informaatioteknologia 10. Hitsaus 
12. Laatoitus 13. Autokorin korjaus 15. Putkiasen¬ 
nus 16. Elektroniikka 17. Web Design 18. Yleinen 
sähköasennus 19. Automaatioasennus 20. Muu¬ 
raus 21. Kivityöt 22. Maalaus ja tapetointi 
24. Huonekalupuuseppä 25. Rakennuspuuseppä 
26. Kirvesmies 27. Kultaseppä 28. Floristiikka 
29. Hiusmuotoilu 30. Kauneudenhoito 31. Puku- 
ompelu 32. Kondiittori 33. Autonasennus 34. Kokki 
35. Ravintolapalvelu 36. Automaalaus 37. Viher¬ 
rakentaminen 38. Kylmäkoneasennus 39. Tieto¬ 
kone ja verkot 40. Graafinen suunnittelu 
D43. Tietoliikenneasennus D44. Painotekniikka 
D46. Teräsrakennetyöt D47. Rakennuspeltiseppä 
D48 Kuljetustekniikka 
Kansalliset lajinäytökset: 

Metsäkoneen käyttö, Lähihoitaja, Somistus 


LIPUT ENNAKKOON 

VVorldSkills 2005 Helsinki -tapahtumaan 
on saatavilla joko yhden tai neljän päivän 
pääsylippuja. Liput 25.5. avajaisiin ja 1 . 6 . 
päättäjäisiin myydään yhdessä pääsy¬ 
lippujen kanssa tai erikseen. Suositelta¬ 
vimmat vierailupäivät ovat lauantai 28. ja 
sunnuntai 29. toukokuuta, jolloin kilpai¬ 
lut ovat avoinna yleisölle kello 9-17. 

Ennakkoon myytävien kisalippujen 
minimimäärä on kymmenen. Vältä tur¬ 
hat jonotukset ja varaa liput kätevästi 
internetistä, osoitteesta: 
www.wsc2005helslnki.com kohdasta 
MM-kisainfo ja pääsyliput. 

Lisätietoja: 

Event-Travel, puh. 020 419 5007, 
s-posti: skills2005@event-travel.fi 


Kalastuksenohjaaja * Yksityisetsivä * Lukkoseppä • Lastenobjaaja * tiikuotaneuvaja * Nuoriso- ja vapaa-ajan ohjaaja 








*1 / AMMATILLINEN 

I o I 2005 

Ammattiosaamisen 

työelämäläheisyyttä 


näytöt lisäävät 



Graafista suunnittelua toista vuotta opiskeleva Jukka Santanen pitää työssäoppimisen parhaina puolina 
tekemisen meiningin ja työtahdin oppimista. - Varmaa on myös, että ilman työssäoppimisjaksoa 
koulusta lähtisi ulos paljon arempana. Tekniset valmiudet sieltä kyllä saa, mutta työpaikalla opin 
oikeasti paljon lisää ja sain vaihtaa mielipiteitä alan ammattilaisten kanssa. 


Työssäoppiminen liittyy jo kiinteästi 
ammatilliseen peruskoulutukseen. 
Vuoden 2006 syksyllä tutkintoihin 
liitetään myös ammattiosaamisen 
näytöt. Niiden avulla opiskelija osoittaa 
työelämän ja oppilaitoksen edustajille 
hallitsevansa opetuksen keskeisen 
sisällön, sen mitä työelämässä eniten 
tarvitaan. 


> Ammattiosaamisen näyttöjen tarkoitus 
on lisätä opiskelun työelämäläheisyyttä 
entisestään ja tuoda yhteistyöhän uusia mah¬ 
dollisuuksia. Ammattiosaamisen näytön jälkei¬ 
sessä palautekeskustelussa työnantajalla on 
mahdollisuus kertoa oppilaitokselle, miten se 
toivoisi opetusta kehitettävän. Samalla voidaan 
pohtia, miten työssäoppimista voisi kehittää 
niin, että ammattiosaamisen näyttö nivoutuisi 
siihen paremmin. 



Jaakko Ruuttunen 


Tuusulanjärven ammattiopiston graafisen 
suunnittelun linjavastaava Jaakko Ruuttunen 
painottaa työssäoppimisen merkitystä. 

- Työssä opiskelijat oppivat asioita, joita meil¬ 
lä oppilaitoksessa ei voida mitenkään opettaa. 
Todellisen projektin hallinta on ihan eri asia kuin 
simuloidun. Työelämässä tarvittavat sosiaaliset 
taidotkin kehittyvät oikeissa työympäristöissä, 
eivät koulussa. Ja kyllä ainakin meidän opis¬ 
kelijoilla on ihan hirveä halu päästä tekemään 
oikeita alan töitä. Viimeiseltä harjoittelulta tul¬ 
laan takaisin koulun penkille posket hehkuen. 
Se on kannustavaa katseltavaa. 

- Opiskelijat tietävät hyvissä ajoin kunkin 
työssäoppimisjakson oppimissisällöt ja osalla on 


jo valmiita kontakteja hyviin potentiaalisiin työs- 
säoppimispaikkoihin. Toiset taas ovat rohkeita 
ja soittavat oma-aloitteisesti heitä kiinnostaviin 
yrityksiin, kertovat asiansa ja tavoitteensa ja 
saavat paikan. 

Eikä työnantajapuoleltakaan ole Ruuttusen 
korviin kantautunut työssäoppimisesta juuri 
kielteistä palautetta. 

- Jonkun verran on valitettu sitä, että jaksot 
ovat liian lyhyitä. Opiskelija lähtee juuri, kun hä¬ 


nestä alkaisi olla työpaikalla ihan oikeasti hyö¬ 
tyä. Toisaalta työssäoppijaan ei tulisi suhtautua 
pelkästään edullisena resurssina. Tarvitsemme 
nimenomaan työpaikkoja, joissa ollaan valmiita 
pikkuisen panostamaan, jotta opiskelijan jakson 
oppimistavoitteet täyttyisivät. 

Ammattiosaamisen näytöt voidaan Ruuttu¬ 
sen mielestä liittää luontevasti osaksi työssä¬ 
oppimisjaksoa, joskin ne voidaan suunnitella 
ihan erikseenkin. 


TYÖSSÄOPPIMINEN 

• Työssäoppiminen tapahtuu työpaikoilla ja se on tavoitteellista, ohjattua opiskelua, 
jossa opiskelijalle laaditaan henkilökohtainen suunnitelma. 

• Yrityksessä/työpaikalla opiskellaan vähintään 20 opintoviikkoa eli 5-6 kuukautta. 

• Työssäoppiminen toteutetaan pääsääntöisesti ilman työsuhdetta ja -palkkaa. 

• Oppilaitos ja työpaikka tekevät kirjallisen sopimuksen työpaikalla käytännön tehtävien 
yhteydessä järjestettävästä koulutuksesta.Sopimuksessa määritellään osapuolten 
vastuut ja tehtävät. 

• Yritys nimeää työpaikkaohjaajan. Ohjaaja on opiskelijalle tärkeä henkilö. Hän 

on alansa ammattilainen ja motivoitunut koulutustehtävään. Oppilaitokset järjestävät 
usein myös työpaikkaohjaajille koulutusta. 

• Opettaja seuraa työssäoppimisjaksoa ja osallistuu koulutuksen suunnitteluun sekä 
arviointi-ja palautekeskusteluihin. Lisätietoja työssäoppimisesta: www.edu.fi/tonet 


• Kiinteistönhoitaja * Tekninen eristäja • Äutokorinkorjaaja # Automaalari • Äjoneuvoasentaja • Varaosamyyjä • Automyyjä 

- Uskon, että monille opiskelijoille tulee 
työssäoppimisjaksolla eteen tehtävä, joka so¬ 
pisi myös ammattiosaamisen näyttötehtäväksi. 
Tällöin opiskelija ja työpaikkaohjaaja ottavat 
yhteyttä oppilaitokseen ja opettajan kanssa 
sovitaan ammattiosaamisen näytön järjestä¬ 
misestä. Ammattiosaamisen näyttöjä varten 
viimeistellään tällä hetkellä kuumeisesti kan¬ 
sallisia ammattiosaamisen näyttöäineistoja, jois¬ 
sa on muun muassa ohjeet ammattiosaamisen 
näyttöjen järjestämiseeen, ammattiosaamisen 
näyttötehtäväesimerkkejä sekä arviointiperus¬ 
teet. 

KOULUTUSTA TYÖNOHJAAJILLE 

Ruuttusen mielestä on harmi, etteivät oppilai¬ 
tokset pysty vielä järjestämään läheskään riittä¬ 
västi koulutusta työpaikkojen työnohjaajille. 

- Tavoitehan on, että yhteistyön kautta saa¬ 
daan rutiinit viilattua mahdollisimman sujuviksi. 
Tällöin opiskelija onnistuu nopeammin jakson 
tavoitteiden saavuttamisessa ja ehtii työpanok¬ 
sellaan hyödyttää työnantajaa. Ja sehän on 
ilman muuta kaikkien etu. 

- Suurimpaan mahdolliseen koulutuksen 
työelämävastaavuuteen päästään, kun opet¬ 
taja ja työpaikat toimivat tiiviissä yhteistyössä 
opiskelijaa herkin korvin kuunnellen. 

KERMA KANNATTAA KUORIA AJOISSA 

Itsekin yrittäjänä työskennellyt Ruuttunen 
sanoo ymmärtävänsä hyvin työnantajia, jos 
työssäoppijan ottaminen yritykseen ei kerta 
kaikkiaan tunnu sopivan aikatauluun tai työ¬ 
tilanteeseen. 

- Tottakai työnantaja saa sanoa ei. Se on 
parempi kuin ottaa vastentahtoisesti työssäop- 
pija, joka jää ohjauksen puutteessa heitteille. 
Mutta rohkenen pyytää, että ei-sana sanottai¬ 
siin niin, ettei nuorelta mene usko itseensä ja 
osaamiseensa. 

- Yleensä kuitenkin asioita voi sovitella ja 
tietysti minä opettajana olen erittäin innokas 
suosittelemaan työssäoppijan ottamista yrityk¬ 
seen. Se on mitä mainioin tapa olla mukana ke¬ 
hittämässä palkittuakin suomalaista koulutus¬ 
järjestelmää. Varmasti nuorella on jotain uutta 
annettavaa koulumaailman opeista työpaikan 
arkeen. Eikä ihan vähäpätöinen ole sekään 
mahdollisuus, että näin työnantajalle tarjoutuu 
erinomainen tilaisuus tutustua tulevaisuuden 
osaajiin, joista jo nyt monilla aloilla on huutava 
pula. Kuorikaa siis kerma, ennen kuin se nousee 
pintaan, Ruuttunen kehoittaa. 


OPPISOPIMUS - YKSILÖLLINEN RATKAISU 



Janne Leppänen opiskelee oppisopimuksella rakennuspeltisepäksi Turun Peltipalvelussa. 

- Oppisopimusvaihtoehto sopii erinomaisesti sellaiselle, joka ei työtä pelkää. Olen itse todella 


tyytyväinen. Valmistun keväällä ja uskon töitä riittävän. Mielenkiintoisen mausteen Jannen 
opiskeluun tuo edustuspaikka Suomen maajoukkueessa Wor!dSkills 2005 Helsinki -kilpailuissa, 
joissa hänen ammattialansa on mukana näytöslajina. 

• Kaikkia toisen asteen ammatillisia perustutkintoja sekä ammatti- ja erikoisammatti¬ 
tutkintoja voi suorittaa oppisopimuksella. 

• Oppisopimus on työnantajan ja vähintään 15-vuotiaan opiskelijan välinen 
määräaikainen työsopimus. 

• Henkilökohtaisen opiskeluohjelman mukaan toteutetaan opinnoista noin 80 % 
työpaikalla työpaikkaohjaajan tukemana ja tietopuolinen koulutus suoritetaan 
oppilaitoksessa. 

• Oppisopimuksen ajalta opiskelijalle maksetaan työehtosopimuksen mukaista palkkaa 
sekä mahdollisia opintososiaalisia etuuksia. 

• Oppisopimuskoulutusta järjestetään myös yrittäjille, jotka voivat näin hankkia tutkinnon 
työskentelemällä omassa yrityksessään. 

KYSY LISÄTIETOJA 

Lisätietoja oppisopimuksen mahdollisuuksista saa oppisopimuskoulutuksen järjestäjiltä, 
oppisopimuskeskuksista ja paikallisista oppisopimustoimistoista sekä verkosta osoitteista: 

www.edu.fi/info/oppisopimus ja www.oppisopimus.net. 


Valumallinvalmistaja • Hienomekaanikko • Koneenasentaja • Verhoilija * Levyseppähitsaaja « Työvälinevalmistaja • LVI-asentaja 

Ammattiosaajan vuosi 2005 

lisää ammatillisen koulutuksen 
vetovoimaa ja arvostusta 



Ravintolakoulu Perho: 

Ammattiosaajan 
vuosi 2005 on 
hyvä sauma ja 
sattuma 


> Rehtori Gun Marit Niemisen mukaan 
Ammattiosaajan vuosi 2005 on Ravin¬ 
tolakoulu Perholle "hyvä sauma ja sattuma". 
Koulu täytti tämän vuoden alussa 70 vuotta ja 
sai viime vuoden marraskuussa vuoden 2004 
ammatillisen koulutuksen laatupalkinnon. Pe¬ 
rusteluissa koulua kiiteltiin mm. omasta Perho 
Quality -laatujärjestelmästä, vahvoista työelä- 
mäsuhteista, monipuolisesta kansainvälisyydes¬ 
tä ja koulun keskeisiin perusarvoihin kuuluvasta 
asiakaslähtöisyydestä. 

- Ammattiosaajan vuosi 2005 tuo lisäarvoa 
niin omaan merkkivuoteemme kuin toimin- 
taammekin, jolle on ominaista voimakas asia¬ 


kaslähtöisyys. Tärkeimmät asiakkaamme ovat 
opiskelijat ja työelämä, rehtori toteaa. 

TEEMAVUOSI TAPAHTUMIA TÄYNNÄ 

Ammattiosaajan vuosi 2005 aloitettiin Ravinto¬ 
lakoulu Perhossa alan koulutuksesta kiinnostu¬ 
neille tarkoitetulla Avoimet ovet -tapahtumalla 
tammikuussa. Helmikuussa koulun omat am- 
mattiosaajat, talossa pitkään työskennelleet 
opettajat esiintyivät Opetusravintola Perhossa. 
Maaliskuussa vuorossa ovat perinteisten ravin¬ 
tolaoppilaitosten SM-kilpailut. 

Vauhti kiihtyy kesää kohti. Ravintolakoulu 
Perho vastaa tarjoilijoiden ja kokkien VVorldSkills 
ammattitaidon MM-kilpailujen lajijärjestelyistä. 
- Tämä on meille osaamisen ja näytön paikka. 
Tavoitteenamme on todella sujuvat järjestelyt, 
Gun Marit Nieminen kertoo. 

- Edustamamme lajit ovat yleisön suosios¬ 
sa. Odotamme paljon kävijöitä ja kannustajia. 


Voimme näin tehdä tunnetuksi alan koulutusta 
ja ammattiosaamista. 

- Kisamenestyksen osalta on kuitenkin muis¬ 
tettava, että meidän lajimme ovattuomarilajeja. 
Jos joku tuomari ei pidä pohjoismaisesta tavasta 
viikata pöytäliinaa, niin minkäs sille voi. 

Ammattiosaajan teemavuoden vietto jatkuu 
syksyllä. Perhon Alumnit eli ravintolakoulusta 
valmistuneet ammattiosaajat kutsutaan Ope- 
tusravintolaan esittelemään ammattitaitoaan. 
Alumnien ensimmäinen juhla järjestettiin vuo¬ 
den alussa. 

Gun Marit Nieminen kertoo myös suun¬ 
nitteilla olevasta yhteistyöstä Hotelli- ja ra¬ 
vintolamuseon kanssa. Ideana on haastatella 
alan osaajia ja kerätä heiltä tarinat talteen. 
Muistettakoon, että Ravintolakoulu Perho sai 
kiitosta Ammatillisen koulutuksen laatupal¬ 
kinnon perusteluissa myös ns. hiljaisen tiedon 
siirtämisestä. 


Teknologiateollisuus ry= 

"Ammatillinen 
koulutus on 
kova juttu” 

> Alan vetovoimahankkeiden 

asiantuntija Birgitta Ruuti tote¬ 
aa Ammattiosaajan vuoden 2005 olevan 
Teknologiateollisuus ry:l!e tuhannen 
taalan paikka. 

- Teemavuodesta kannattaa ottaa 
kaikki irti. Se lisää myös meidän viestiem- 
me vahvuutta ja uskottavuutta, hän sanoo. 

Teknologiateollisuus ry viestii nuorille lisä¬ 
täkseen heidän kiinnostustaan alan ammat¬ 
tien edellyttämään koulutukseen ja yritysten 
tarjoamiin työmahdollisuuksiin. Koulujen ja 
yritysten yhteistyön rakentamiseen nimetyt 
yhteyshenkilöt toimivat eri puolilla maata, ja 
jäsenyrityksiä aktivoidaan osallistumaan tee¬ 
mavuoden viettoon. 

- Korostamme teemaa "Ammatillinen kou¬ 
lutus on Suomessa kova juttu". Kova juttu se 
on, koska nuori saa käytännön pätevyyden am¬ 
mattiin, pääsee suoraan töihin ja jatko-opinto¬ 
mahdollisuudet ovat hyvät. 

- Entisestään kovemman jutun ammatilli¬ 
sesta koulutuksesta tekee teemavuosi ja sen 


m 



päätapahtuma, Helsingin VVorldSkills -kilpailut. 
On hienoa, että nuoret kisaavat ammattiosaa¬ 
misesta MM-tasolla ja vielä Suomessa. 

- Käytämme teemavuonna ensimmäisen 
kerran printtikampanjaa. Ilmoituksissa on esil¬ 
lä myös teemavuoden ja MM-kilpailujen logot. 
Toivomme alan yritysten ja oppilaitosten käyttä¬ 
vän ilmoituksia omassa viestinnässään. 

TULEVAISUUDEN OSAAJIIN 
PANOSTETAAN 

Teknologiateollisuus ry järjestää teemavuoden 
keväällä peruskoulun 1 —6-luokkalaisille tarkoi¬ 
tetun tämä toimii! -teknologiakilpailun. Siihen 
osallistuu runsas 5 000 koululaista neljän lap- 


• Kartoittaja • Levyprosessinhoitaja • Puuseppä • Sahaprosessinhoitaja • Veneenrakentaja • Merkonomi • Lattianpäällystejä • Maalari 

Ammattiösaajan vuosi 2005 on opetusministeriön ja Opetushallituksen järjestämä teemavuosi. Sen aikana tuodaan monipuolisesti esiin 
ammattiosaamisen ja ammatillisen koulutuksen merkitystä yksilöille» työelämälle ja koko yhteiskunnalle. Vuoden päätapahtuma on VVorldSkills 2005 

Helsinki - ammattitaidon MM-kilpailut 

Teemavuosi tarjoaa yhteiset viestinnälliset puitteet monille erilaisille hankkeille, tapahtumille ja yhteistyölle. Vuoden vaikuttavuus ja teho syntyvät 
pienten ja suurten, paikallisten ja valtakunnallisten toimijoiden toiminnan kokonaisuudesta. Lisää tietoa teemavuoden etenemisestä osoitteesta 

www.ammattiosaaja.fi 

Seuraavassa katsaus siihen, miten teemavuotta viettivät ja sitä hyödyntävät Ravintolakoulu Perho. Teknologiateollisuus ry ja Kuntatyö 2010 -hanke. 


sen ryhmissä. Kilpailijat ideoivat ja valmistavat 
liikkuvan lelun saamastaan materiaalipaketista, 
pitävät työpäiväkirjaa ja laativat mainoksen le¬ 
lustaan. 

Alkukilpailut käydään maalis-huhtikuussa 
ammatillisissa oppilaitoksissa 14 paikkakunnalla 
ja loppukilpailu 20.4.2005 Teknillisessä korkea¬ 
koulussa. Kilpailijat ja opettajat saavat näin 
kuvaa siitä, millaisista oppilaitoksista haetaan 
oppia alan töihin. Alan töistä heille kertovat 
lisää mukana olevat yritysten edustajat. 

- Pysyvä viestintäkanavamme 13-15-vuoti- 
aille nuorille on www.metropoliz.net -sivusto. 
Sivut avattiin neljä vuotta sitten. Viime vuonna 
sivustolla oli yli 170 000 eri kävijää. Metropoliz 
seuraa Ammattiösaajan vuoden 2005 tapahtu¬ 
mia jalkautumalla Turun Taitajiiin, Next Stepiin 
ja VVorldSkills -kisoihin. 

- Lisäksi viemme 7-1 uokkalaisia nuoria 
VVorldSkills -kilpailuihin, sillä kilpailulajeista 
noin kolmannes edustaa meidän alaamme. 
Jos joku ei ennen kisakäyntiä ole ymmärtänyt, 
miten kova juttu ammatillinen koulutus on, 
siellä käytyään hän on siitä kyllä varma, Birgitta 
Ruuti muistuttaa. 


Kuntatyö 2010 -hanke: 

Kunta-ala 
kutsuu nuoria 

> Ammattiösaajan vuoden alussa käyn¬ 
nistyi kuntien nuorille suuntaama vies- 
tintäkampanja Elämä on matka. Kampanja on 
osa laajaa Suomen Kuntaliiton, Kunnallisen työ¬ 
markkinalaitoksen ja Kuntien eläkevakuutuksen 
Kuntatyö 2010 -hanketta. 

- Viestintäkampanja alkoi kesätyö teemalla. 
Kunnat työllistävät vuosittain noin 40 000 kesä¬ 
työntekijää, joista valtaosa on 16-18-vuotiaita, 
projektijohtaja Pirkko Leivo kertoo. 

Kampanjan avulla päivitetään nuorten kä¬ 
sityksiä kunnista työnantajana. Tärkeimmät 
kohderyhmät ovat toisen asteen opiskelijat, 
lukiolaiset ja ammatillisissa oppilaitoksissa 
opiskelevat nuoret. Kuntatyöstä on viestitty 
myös ammattikorkeakoulujen ja yliopistojen 
opiskelijoille 

- Kuntien keskeisimpään työhön, hyvinvoin¬ 
tipalvelujen tuottamiseen, tarvitaan sekä suo¬ 
rittajia että johtajia. Pelkiltä johtajilta tämä työ 
ei onnistu, Pirkko Leivo muistuttaa. 



METR0KARTTA 

OPO-messuilla tammikuussa Turussa esiteltiin 
kampanjamateriaali, jossa keskeisessä osassa 
on Lontoon metrokarttaa muistuttava aihe. 
Kuntaliittokonserni toimii Helsingin World Skills 
-kisojen yhteistyökumppanina, ja kampanja on 
esillä myös näissä kisoissa. Kuntatyöstä kerto¬ 
vaa materiaalia on alkuvuonna postitettu kou¬ 
luihin, opinto-ohjaajille ja kuntiin enemmän 
kuin koskaan tätä ennen. 

Kampanjaan kuuluu myös nuorille suunnat¬ 
tu sivusto www.kuntatyo.fi, jonka kävijämäärä 
on ylittänyt kaikki odotukset. Sivuilla on faktaa, 
kunta-alan ammattivisa, lähes 40 kunta-alan 
ammatin kuvaukset, pelejä sekä mahdollisuus 
osallistua Lontoon matkan arvontaan. Myös 
World Skills -kisat ovat näkyvästi esillä. 


Tapahtumia 2005 

Tilanne huhtikuun alussa 2005. 
Tuoreimmat tiedot osoitteesta: 

www.ammattiosaaja.fi 

19.-21.4. SAKUin kulttuurikilpailut 
Savonlinnassa 

20.4. Teknologiateollisuus ry:n 
Tämä toimii! -teknologia- 
kilpailun finaali Espoossa 

11.-12.5. Oppisopimuskoulutuksen 
Takomo-seminaari 

15.5. -4.10 Safkaa, reissaa, 
relaa -kilpailu 
Ilmoittautuminen 15.5. 
mennessä. Kilpailussa 
tuotetaan verkkosivut 
majoitus-ja ravitsemisalan 
opinto-ohjausaineistoksi 
Ulkomainoskampanja 

VVorldSkills 2005 
- ammattitaidon 
MM-kilpailut. 

Varsinaiset MM-kisapäivät 


wor 

2005 HELSINKI 


ldskills^0 


22.-29.5. 
25.5.-1,6. 

26.-29.5. 


KUNTA ON MONIPUOLINEN 
TYÖLLISTÄJÄ 

Noin joka viides työssäkäyvä suomalainen on 
kuntien palveluksessa. Eniten työllistää hoito-ja 
hoivasektori. Myös muita osaajia tarvitaan, aina 
atk:sta ja ruokataloudesta ympäristöasioihin. 
Ammattinimikkeitä on yli 5 000, ja uusia syntyy 
koko ajan. 

- Herättelimme Kuntatyö 2010 -hankkees¬ 
sa ensin kunta-alaa sisältäpäin. Tavoitteena oli 
lisätä kuntien osaamista ja vetovoimaa työnan¬ 
tajina. Kunnat oivalsivat asian tärkeyden todella 
hyvin, Pirkko Leivo kiittelee. 

Asian tärkeys tarkoittaa sitä, että kuntien 
noin 430 000 työntekijästä yli kolmasosa elä- 
köityy seuraavan 10 vuoden aikana. Kunnat tar¬ 
vitsevat vuoteen 2010 mennessä noin 140 000 
uutta osaajaa. 

Pirkko Leivo muistuttaa, että kunta vastaa 
myös ulkoistamiensa palvelujen laadusta. 

- Palvelut on järjestettävä ja työt tehtävä 
riippumatta siitä, kuka maksaa palkan. Am¬ 
mattiosaamisen ja työn puolesta puhuminen 
kunta-alalla ei todellakaan mene hukkaan. 


Ammattiösaajan vuoden 2005 pää¬ 
tapahtuma Helsingin Messukeskuk¬ 
sessa. Päätapahtuma on todellinen 
ammattiosaamisen näyteikkuna ja 
erinomainen paikka yrityksille näkyä 
ja markkinoida nuorille osaajille omaa 
alaansa. 

26.-27.5. TAT:n Backstage2005- 
nuorisotapahtuma sekä 
VIP-tilaisuus 
opettajille ja yrityksille 
30.-31.5. Youth and Work Culture 
Symposium 

16.-18.9. Ammatilliset opettajapäivät 
2.11. Ammattiösaajan vuosi 2005 
-pääseminaari 

Ilmoita omat tapahtumasi osoitteeseen: 
ammattiosaaja(dviisikko.fi 


Pintakäsittelyjä * Korroosionesto-maalari # Prosessinhoitaja • Laborantti • Paperiprosessinhoitaja m Painotuotantoassistentti 












JOUKKOKIRJE 

Osoitelähde: Väestötietojärjestelmä 
Väestörekisterikeskus, PL 7. 00521 Helsinki 


Ammatillisen peruskoulutuksen 
aloittajien ikäjakauma 
vuonna 2004 



Opetussuunnitelmaperusteinen 
Näyttötutkintoon valmistuva 
Oppisopimuskoulutus 


III 


16-19 20-24 25-34 35- 


Ammatillisen peruskoulutuksen kokonaiskustannukset vuonna 2003 


Koulutusala 

Vuosiopiskelijoita 

Koulutuksen kokonais¬ 
kustannukset (euroa) 

Kustannukset/ 
opiskelija (euroa) 

Kaupan ja hallinnon ala 

22 700 

129 330 000 

5 700 

Kulttuuriala 

9 600 

92 180 000 

9 600 

Luonnonvara-ala 

7 500 

101 570 000 

13 600 

Matkailu-, ravitsemis-ja talousala 

18 300 

154 480 000 

8 400 

Sosiaali- ja terveysala 

20 100 

138 770 000 

6 900 

Tekniikan ja liikenteen ala 

48 300 

421 540 000 

8 700 

Vapaa-aika ja liikunta-ala 

2 500 

23 810 000 

9 400 

Yhteensä 

129 000 

1 061 680 000 

8 200 


Yhteishaussa ammatilliseen peruskoulutukseen hakeneet koulutusaloittain 2004 


Koulutusala 

Ensisijaiset hakijat 

Valitut hakijat 

Ensisijaiset hakijat/ 
valitut 

Kaupan ja hallinnon ala 

6 700 

6 100 

1,1 

Kulttuuriala 

5 200 

2 500 

2,1 

Luonnonvara-ala 

2 400 

2 300 

1,0 

Matkailu-, ravitsemis-ja talousala 

6 500 

6 200 

1,1 

Sosiaali- ja terveysala 

9 800 

4 800 

2,0 

Tekniikan ja liikenteen ala 

17 500 

16 600 

1,1 

Vapaa-aika-ja liikunta-ala 

1 400 

600 

2,1 

Yhteensä 

49 500 

39 100 

1,3 



Sijoittuu välittömästi lukiokoulutukseen 
Sijoittuu välittömästi ammatilliseen koulutukseen 
I Siirtyy peruskoulun lisäopetukseen 
i Ei jatka opiskelua välittömästi 


Perusopetuksen päättäneiden 
välitön siirtyminen 
jatko-opintoihin 2003 


(3%) 


(5%) 


(37%) 



Yksityinen 
Valtio 
I Kunta 
i Kuntayhtymä 


Ammatillisen koulutuksen järjestäjät 
vuonna 2004, 

järjestäjien lukumäärän mukaan 


d%) 


Ammatillisen koulutuksen järjestäjät 
vuonna 2004, 
opiskelijamäärän mukaan 


(13%) 



Yksityinen 
Valtio 
■I Kunta 
fHl Kuntayhtymä 


Ammatillinen-lehden toimituskunta 

Hallitusneuvos Timo Lankinen (puheenjohtaja), opetusministeriö, viestintäpäällikkö Markku Lahtinen, Skills Finland ry, asiantuntija Manu Aitonen, Elinkeinoelämän keskusliitto, 
erityisasiantuntija Merja Laamo, Opetusalan ammattijärjestö OAJ ry ylijohtaja Heli Kuusi. Opetushallitus, yhtymäjohtaja Heikki Yli-Olli, Koulutuksen järjestäjien yhdistys ry 
rehtori Riitta Vahteristo, Ammatillisten oppilaitosten rehtoriliitto ARL ry. koulutuspoliittinen asiamies Petri Lempinen. Toimihenkilökeskusjärjestö STTK ry, tiedottaja Riia Colliander, 
Suomen Ammattiin Opiskelevien Keskusliitto SAKKI ry, johtaja Martti Pallari, Suomen Yrittäjät ry, työvoima- ja koulutuspoliittinen sihteeri Saana Siekkinen, Suomen Ammattiliittojen 
Keskusjärjestö SAK, opetusneuvos Mika Tammilehto (sihteeri), opetusministeriö, erityisasiantuntija Inkeri Toikka, Suomen Kuntaliitto. 

Julkaisija: opetusministeriö. Toteutus: Viestintä Oy Viisikko. Painopaikka: Actaprint Oy 4/2005 




























































